ನೋಕಿಯಾ

ನೋಕಿಯಾ ಕಾರ್ಪೊರೇಷನ್  (; ) (, , ) ಒಂದು ಫಿನ್ಲೆಂಡ್ ಮೂಲದ ಬಹುರಾಷ್ಟ್ರೀಯ ಸಂಪರ್ಕ ಕಾರ್ಪೊರೇಶನ್ ಆಗಿದ್ದು ಇದರ ಪ್ರಧಾನ ಕಚೇರಿಯು ಫಿನ್ಲಂಡಿನ ರಾಜಧಾನಿಯಾದ ಹೆಲ್ಸಿಂಕಿಯ ನೆರೆಯಲ್ಲಿರುವ ಕೀಲನೀಮೀ, ಎಸ್ಪೂನಲ್ಲಿದೆ. Nokiaವು ಮೊಬೈಲ್ ಸಾಧನಗಳನ್ನು ತಯಾರಿಸುವುದು ಮತ್ತು ಇಂಟರ್ನೆಟ್ ಹಾಗೂ ಸಂಪರ್ಕ ಉದ್ಯಮಗಳನ್ನು ತಳುಕು ಹಾಕಿರುವುದು ಮಾತ್ರವಲ್ಲದೆ 120 ದೇಶಗಳ 128,445 ಜನರಷ್ಟು ಸಿಬ್ಬಂದಿವರ್ಗವನ್ನು ಹೊಂದಿದ್ದು 150ಕ್ಕೂ ಹೆಚ್ಚಿನ ರಾಷ್ಟ್ರಗಳಲ್ಲ್ಲಿ ಮಾರುಕಟ್ಟೆ ಹೊಂದಿರುವುದಲ್ಲದೆ EUR 50.7 ಬಿಲಿಯನ್ನಷ್ಟು ಜಾಗತಿಕ ವಾರ್ಷಿಕ ಆದಾಯವನ್ನು ಗಳಿಸುತ್ತಿದೆ ಮತ್ತು 2008ರ ಅಂಕಿ ಅಂಶಗಳ ಪ್ರಕಾರ 5.0 ಬಿಲಿಯನ್‌ನಷ್ಟು ಲಾಭ ಗಳಿಸಿದೆ. ಇದು ಪ್ರಪಂಚದ ಮೊಬೈಲ್ ಫೋನುಗಳ ಅತಿ ದೊಡ್ಡ ತಯಾರಕನೆನಿಸಿಕೊಂಡಿದೆ: Q3 2008 ಮತ್ತು Q2 2009ರಲ್ಲ್ಲಿಜಾಗತಿಕವಾಗಿ ಅದರ ಸಾಧನಗಳ ಮಾರುಕಟ್ಟೆ ಶೇರುಹೆಚ್ಚೂಕಡಿಮೆ 38%ನಷ್ಟಿದ್ದಿತು. Nokiaವು  GSM, CDMA, ಮತ್ತು W-CDMA (UMTS)ಗಳನ್ನೊಳಗೊಂಡಂತೆ ಎಲ್ಲಾ ಪ್ರಮುಖ  ಮಾರುಕಟ್ಟೆ ವಿಭಾಗಗಳು ಮತ್ತು ಪ್ರೋಟೊಕಾಲ್ಗಳಿಗೂ ಮೊಬೈಲ್ ಸಾಧನಗಳನ್ನು ತಯಾರಿಸುತ್ತದೆ. Nokia ಒದಗಿಸುವ ಇಂಟರ್ನೆಟ್ ಸೇವೆಗಳ ಮೂಲಕ ಜನರು ಸಂಗೀತ, ನಕ್ಷೆಗಳು, ಮಾಧ್ಯಮ, ಸಂದೇಶ ರವಾನೆ ಮತ್ತು ಆಟಗಳ ಅನುಭವಗಳನ್ನು ಪಡೆಯಲು ಸಾಧ್ಯವಾಗಿದೆ. Nokiaದ ಅಧೀನದಲ್ಲಿರುವ Nokia Siemens Networksವು ದೂರಸಂಪರ್ಕ ಜಾಲಸಾಧನಗಳನ್ನು ತಯಾರಿಸುವುದಲ್ಲದೆ, ಪರಿಹಾರ ಮತ್ತು ಸೇವೆಗಳನ್ನೂ ಒದಗಿಸುತ್ತದೆ. ಈ ಕಂಪೆನಿಯು ತನ್ನ ಸಂಪೂರ್ಣ ಸ್ವಾಧೀನದಲ್ಲಿರುವ ಉಪವಿಭಾಗವಾದ Navteq ಮೂಲಕ ಡಿಜಿಟಲ್ ನಕ್ಷೆಯ ಮಾಹಿತಿಯನ್ನೂ ಒದಗಿಸುತ್ತದೆ. Nokia ಸಂಶೋಧನೆ ಮತ್ತು ಅಭಿವೃದ್ಧಿಗಾಗಿ ಹಲವಾರು ತಾಣಗಳನ್ನು ಹೊಂದಿರುವುದಲ್ಲದೆ, ಪ್ರಪಂಚದೆಲ್ಲೆಡೆ ಹಲವಾರು ದೇಶಗಳಲ್ಲಿ ತನ್ನ ತಯಾರಿಕೆ ಮತ್ತು ಮಾರಾಟ ವಿಭಾಗಗಗಳನ್ನೂ ಹೊಂದಿದೆ. ಡಿಸೆಂಬರ್ 2008ರ ಅಂಕಿ ಅಂಶಗಳ ಪ್ರಕಾರ, Nokiaವು 16 ದೇಶಗಳಲ್ಲ್ಲಿ ಸಂಶೋಧನೆ ಮತ್ತು ಅಭಿವೃದ್ಧಿ ನಡೆಸುತ್ತಿದ್ದು ಇದಕ್ಕಾಗಿ ಅದು ನಿಯಮಿಸಿರುವ 39,350 ಜನ ಸಿಬ್ಬಂದಿವರ್ಗವು ಈ ಕಂಪೆನಿಯ ಒಟ್ಟು ಸಿಬ್ಬಂದಿವರ್ಗದ ಸುಮಾರು 31%ರಷ್ತು  ಕಾರ್ಯಶಕ್ತಿಯನ್ನು ಪ್ರತಿನಿಧಿಸುತ್ತಿದ್ದಿತು.  1986ರಲ್ಲಿ ಸ್ಥಾಪಿಸಲಾದ  Nokia Research Center ಎಂಬುದು Nokiaದ ಔದ್ಯಮಿಕ ಸಂಶೋಧನಾ ವಿಭಾಗವಾಗಿದ್ದು ಇದರಲ್ಲಿ ಸುಮಾರು 500 ಮಂದಿ ಸಂಶೋಧಕರು, ಎಂಜಿನೀಯರುಗಳು ಹಾಗು ವಿಜ್ಞಾನಿಗಳು ಕೆಲಸ ಮಾಡುತ್ತಾರೆ.  ಫಿನ್‌ಲಂಡ್, ಚೀನಾ, ಭಾರತ, ಕೀನ್ಯಾ, ಸ್ವಿಜರ್‌ಲ್ಯಾಂಡ್, ಯುನೈಟೆಡ್ ಕಿಂಗ್‌ಡಂ ಮತ್ತು ಯುನೈಟೆಡ್ ಸ್ಟೇಟ್ಸ್: ಹೀಗೆ ಏಳು ರಾಷ್ಟ್ರಗಳಲ್ಲಿ ನೋಕಿಯಾ ತನ್ನ ನಿವೇಶನಗಳನ್ನು ಹೊಂದಿದೆ.  ಅಧ್ಯಯನ ಕೇಂದ್ರಗಳಷ್ಟೇ ಅಲ್ಲದೆ, 2001ಲ್ಲಿ Nokiaವು ಬ್ರೆಜಿಲ್‌ನಲ್ಲಿ INdT – Nokia Institute of Technology ಎಂಬ ಸಂಶೋಧನೆ ಮತ್ತು ಅಭಿವೃದ್ಧಿ ಸಂಸ್ಥೆಯನ್ನು ಸ್ಥಾಪಿಸಿತು(ಮತ್ತು ಒಡೆತನ ಹೊಂದಿದೆ). Nokiನ ಒಟ್ಟು 15 ತಯಾರಕ ಘಟಕಗಳು ಇಂತಿವೆ: ಫಿನ್‌ಲಂಡಿನ ಎಸ್ಪೂ, ಔಲು ಮತ್ತು ಸ್ಯಾಲೋ; ಬ್ರೆಜಿಲ್‌ನ ಮಾನೌಸ್; ಚೀನಾದ ಬೀಜಿಂಗ್, ಡಾಂಗ್‌ಗುವಾನ್ ಮತ್ತು ಸುಝೌ; ಇಂಗ್ಲೆಂಡಿನ ಫಾರ್ನ್‍ಬೋರೋ; ಹಂಗರಿಯ ಕೊಮ್ಯಾರೊಮ್; ಭಾರತದ ಚೆನ್ನೈ; ಮೆಕ್ಸಿಕೋನ ರೇನೋಸಾ; ರೊಮಾನಿಯಾದ ಜುಕು ಮತ್ತು ದಕ್ಷಿಣ ಕೊರಿಯಾದ ಮಸಾನ್. Nokiaದ ವಿನ್ಯಾಸ ವಿಭಾಗವು ಮಾತ್ರ ಫಿನ್‌ಲಂಡಿನ ಸ್ಯಾಲೋನಲ್ಲಿಯೇ ಉಳಿದುಕೊಂಡು ಬಂದಿದೆ.
Nokia ಒಂದು ಸಾರ್ವಜನಿಕ ಸೀಮಿತ ಉತ್ತರದಾಯಿತ್ವ ಕಂಪನಿಯಾಗಿದ್ದು ಇದು ಹೆಲ್ಸಿಂಕಿ, ಫ್ರ್ಯಾಂಕ್‌ಫರ್ಟ್, ಮತ್ತು ನ್ಯೂಯಾರ್ಕ್ ಸ್ಟಾಕ್ ಎಕ್ಸ್‌ಚೇಂಜುಗಳ ಪಟ್ಟಿಯಲ್ಲಿದೆ. Nokiaವು ಫಿನ್ಲಂಡಿನ ಅರ್ಥವ್ಯವಸ್ಥೆಯಲ್ಲಿ ಬಹಳ ದೊಡ್ಡ ಪಾತ್ರವನ್ನು ನಿರ್ವಹಿಸುತ್ತಿದೆ;  ಸದ್ಯಕ್ಕೆ ಅತಿ ದೊಡ್ಡದಾದ ಫಿನ್ನಿಶ್ ಕಂಪೆನಿಯಾಗಿರುವುದೇ ಅಲ್ಲದೆ,2007ರ ಅಂಕಿ ಅಂಶಗಳು ಸೂಚಿಸುವಂತೆ ಹೆಲ್ಸಿಂಕಿ ಸ್ಟಾಕ್ ಎಕ್ಸ್‌ಚೇಂಜಿನ (OMX Helsinki) ಸುಮಾರು ಮೂರನೇ ಒಂದು ಭಾಗದಷ್ಟು ಮಾರುಕಟ್ಟೆ ಬಂಡವಾಳ ಹೂಡಿಕೆಯನ್ನು ಹೊಂದಿರುವುದು ಔದ್ಯಮಿಕ ದೇಶವೊಂದರ ವಿನೂತನ ಬೆಳವಣಿಗೆಯೆನ್ನಬಹುದಾಗಿದೆ. ಇದು ಫಿನ್ಲಂಡಿನ ಪ್ರಮುಖ ಉದ್ಯೋಗ ಸಂಪನ್ಮೂಲವಾಗಿದ್ದು ಅದರ ಪಾಲುದಾರರು ಮತ್ತು ಉಪಗುತ್ತಿಗೆದಾರರುಗಳಾಗಿರುವ ಹಲವಾರು ಸಣ್ಣಪುಟ್ಟ ಕಂಪೆನಿಗಳೂ ಇಂದು ದೊಡ್ಡಮಟ್ಟಕ್ಕೆ ಬೆಳೆದು ನಿಂತಿವೆ. Nokiaವು ಫಿನ್ಲಂಡಿನ GDPಯನ್ನು 1999ರ ವರುಷವೊಂದರಲ್ಲಿಯೇ ಶೇಕಡಾ 1.5ಕ್ಕಿಂತ ಹೆಚ್ಚಿಗೆ ಏರುವಂತೆ ಮಾಡಿತು.  2004ರಲ್ಲಿ ಫಿನ್ನಿಶ್ GDPಯಲ್ಲಿ Nokiaದ ಪಾಲು 3.5% ಆಗಿದ್ದು ಇದು 2003ರಲ್ಲಿ ಫಿನ್ಲಂಡಿನ ರಫ್ತಿನ ಸುಮಾರು ಕಾಲುಭಾಗದಷ್ಟಾಗಿದ್ದಿತು.ಫಿನ್ನರುಯಾವಾಗಲೂ Nokiaವನ್ನು ಅತ್ಯುತ್ತಮ ಫಿನ್ನಿಶ್ ಬ್ರ್ಯಾಂಡ್ ಮತ್ತು ಉದ್ಯೋಗ ಸಂಪನ್ಮೂಲವನ್ನಾಗಿ ಆಯ್ಕೆ ಮಾಡುತ್ತ ಬಂದಿದ್ದಾರೆ. $34.೯ ಬಿಲಿಯನ್‌ಗಳಷ್ಟು ಬೆಲೆಬಾಳುವ Nokia ಲಾಂಛನವು, Interbrand/BusinessWeek ನ Best Global Brandsನ 2009ರ ಪಟ್ಟಿಯಲ್ಲಿ ಐದನೇ ಅತ್ಯಂತ ಬೆಲೆಬಾಳುವ ಜಾಗತಿಕ ಬ್ರ್ಯಾಂಡ್ ಆಗಿ ಸೇರ್ಪಡೆಗೊಂಡಿದೆ (USನದಲ್ಲದ ಮೊದಲನೇ ಕಂಪೆನಿ). ಇದು ಏಷ್ಯಾದ  (2007ರ ಅಂಕಿಅಂಶಗಳ ಪ್ರಕಾರ) ಮತ್ತು ಯುರೋಪಿನ (2008ರ ಅಂಕಿಅಂಶಗಳ ಪ್ರಕಾರ) ನಂಬರ್ ವನ್ ಬ್ರ್ಯಾಂಡ್ ಆಗಿದ್ದು, Fortuneನ ಪ್ರಪಂಚದ ಅತ್ಯಂತ ಹೆಚ್ಚು ಶ್ಲಾಘಿಸಲ್ಪಡುವ ಕಂಪೆನಿಗಳ 2009ರ ಪಟ್ಟಿಯಲ್ಲಿ 42ನೇ ಸ್ಥಾನದಲ್ಲಿದೆ (ನೆಟ್ವರ್ಕ್ ಸಂಪರ್ಕದಲ್ಲಿ ಮೂರನೇ ಸ್ಥಾನ, ಏಳನೇ ಯು.ಎಸ್ ಮೂಲದ್ದಲ್ಲದ ಕಂಪೆನಿ), ಮತ್ತು ಆದಾಯದ ಪ್ರಕಾರ ನೋಡುವುದಾದಲ್ಲಿ Fortune Global 500ರ 2009ರ ಪಟ್ಟಿಯಲ್ಲಿ 85ನೇ ಸ್ಥಾನವನ್ನು ಪಡೆದಿದೆ ಹಾಗೂ ಇದು ಹಿಂದಿನ ವರುಷದ 88ನೆಯ ಸ್ಥಾನಕ್ಕಿಂತ ಹೆಚ್ಚಿನದುದಾಗಿದೆ. 2009ರ AMR Researchವು Nokiaನ ಜಾಗತಿಕ ಸರಬರಾಜು ಸರಪಳಿಗೆ ಪ್ರಪಂಚದ ಆರನೇ ಸ್ಥಾನವನ್ನು ನೀಡಿದೆ.

 ಇತಿಹಾಸ 


 ದೂರಸಂಪರ್ಕ-ಪೂರ್ವ ಯುಗ 
ಆಧುನಿಕ ನೋಕಿಯಾದ ಪೂರ್ವಜರು Nokia Company (Nokia Aktiebolag), Finnish Rubber Works Ltd (Suomen Gummitehdas Oy) ಮತ್ತು Finnish Cable Works Ltd (Suomen Kaapelitehdas Oy) ಎಂಬ ಕಂಪೆನಿಗಳು. Nokia ಇತಿಹಾಸವು 1865ರಲ್ಲ್ಲಿಗಣಿ ಎಂಜಿನಿಯರ್ ಫ್ರೆಡೆರಿಕ್ ಈಡೆಸ್ಟಾಮ್ ಎಂಬುವರು ಗ್ರೌಂಡ್‌ವುಡ್ ಪಲ್ಪ್ ಮಿಲ್ ಒಂದನ್ನು ಟ್ಯಾಮರ್‌ಕೋಸ್ಕಿ ನದಿಯ ರಭಸದ ಹರಿವಿನ ಬಳಿ ನೈರುತ್ಯ ಫಿನ್ಲಂಡಿನ ಟ್ಯಾಂಪಿಯರ್ ಎಂಬ ಪಟ್ಟಣದಲ್ಲಿ ಸ್ಥಾಪಿಸಿ ಕಾಗದ ತಯಾರಿಕೆಯನ್ನು ಆರಂಭಿಸುವುದರೊಂದಿಗೆ ಶುರುವಾಗುತ್ತದೆ. 1868ರಲ್ಲಿ ಈಡೆಸ್ಟ್ಶಾಮ್  ಈ ರೀತಿಯ ಎರಡನೇ ಮಿಲ್ ಅನ್ನು ಜಲವಿದ್ಯುಚ್ಛಕ್ತಿ ಉತ್ಪಾದನೆಗೆ ಹೆಚ್ಚು ಸಂಪನ್ಮೂಲಗಳನ್ನು ಹೊಂದಿದ್ದ, ಟ್ಯಾಂಪಿಯರ್ ಪಟ್ಟಣದಿಂದ ಪಶ್ಚಿಮದೆಡೆಗೆ ಹದಿನೈದು ಕಿಲೋಮೀಟರು(ಒಂಬತ್ತು ಮೈಲಿಗಳು) ದೂರವಿದ್ದ  ನೋಕಿಯನ್ವರ್ಟಾ ನದೀತಟದಲ್ಲಿದ್ದ ನೋಕಿಯಾ ಎಂಬ ಪಟ್ಟಣದಲ್ಲಿ ಆರಂಭಿಸಿದರು. 1871ರಲ್ಲಿ ಈಡೆಸ್ಟಾಮ್ ತನ್ನ ಆತ್ಮೀಯ ಗೆಳೆಯನೂ ರಾಜಕಾರಣಿಯೂ ಆಗಿದ್ದ ಲಿಯೋ ಮೆಚೆಲಿನ್ನ ಸಹಾಯದೊಂದಿಗೆ ತನ್ನ ಸಂಸ್ಥೆಯನ್ನು ಶೇರು ಕಂಪೆನಿಯನ್ನಾಗಿ ಬದಲಾಯಿಸಿಕೊಂಡು ಅದಕ್ಕೆ ನೋಕಿಯಾ ಕಂಪೆನಿ ಎಂದು ಹೆಸರಿಟ್ಟದ್ದು ಇಂದಿನವರೆಗೂ ಉಳಿದುಕೊಂಡು ಬಂದಿದೆ. ನೋಕಿಯಾ ಪಟ್ಟಣದ ಹೆಸರು ಅದರ ನಡುಮಧ್ಯದಲ್ಲಿ ಹರಿಯುತ್ತಿದ್ದ ನದಿಯಿಂದ ಹುಟ್ಟಿತು. ಈ ನದಿಯ ಹೆಸರು ನೋಕಿಯನ್ವರ್ಟಾ ಎಂದಾಗಿದ್ದು ಈ ಪದವು ನೋಕಿಯನ್ವರ್ಟಾ ನದಿಯ ತಟದಲ್ಲಿ ವಾಸಿಸುತ್ತಿತ್ತೆನ್ನಲಾದ ಒಂದು ಸಣ್ಣ, ಕಪ್ಪು ತುಪ್ಪಟವುಳ್ಳ ಪ್ರಾಣಿಯೊಂದರ ಪುರಾತನ ಫಿನ್ನಿಶ್ ಹೆಸರಿನಿಂದ ಹುಟ್ಟಿದುದಾಗಿದೆ.  ಆಧುನಿಕ ಫಿನ್ನಿಶ್ ಭಾಷೆಯಲ್ಲಿ ನೋಕಿ ಎಂದರೆ ಮಸಿ ಎಂಬ ಅರ್ಥವಿದ್ದು ನೋಕಿಯಾ  ಎಂಬುದು ಈ ಪದದ ವಿಭಕ್ತಿರೂಪದ ಬಹುವಚನವಾಗಿದೆ ಮತ್ತು ಈ ಪದವನ್ನು ಬಹಳ ಅಪರೂಪವಾಗಿ ಬಳಸಲಾಗುತ್ತದೆ. ಹಳೆಯ ಪದವಾದ ನೋಯಿಸ್ ನ (ಬಹುವಚನವಾದ ನೋಕಿಯಾ ) ಅಥವಾ ನೋಕಿನಾಟಾ  ("soot marten") ಎಂಬುದರ ಅರ್ಥ ಕೃಷ್ಣರೋಮಮೃಗ ಎಂದಾಗಿತ್ತು. ಈ sable ಅಥವಾ ಕೃಷ್ಣರೋಮಮೃಗವನ್ನು ಫಿನ್ಲಂಡಿನಲ್ಲಿ ಅದರ ಸಂತತಿ ಅಳಿಯುವವರೆಗೂ ಬೇಟೆಯಾಡಿ ಮುಗಿಸಲಾಯಿತು ಮತ್ತು ಅದರ ನಂತರ ಈ ಪದವನ್ನು ಆ ಪ್ರದೇಶದ Martes  ಜಾತಿಯ ಪೈನ್ ಮಾರ್ಟೆನ್ನಂತಹ ಯಾವುದೇ ಕಪ್ಪು ರೋಮದ ಪ್ರಾಣಿಯನ್ನು ಉಲ್ಲೇಖಿಸಲು ಇಂದಿಗೂ ಬಳಸಲಾಗುತ್ತದೆ.
19ನೇ ಶತಮಾನದ ಕೊನೆಯ ವೇಳೆಗೆ ವಿದ್ಯುಚ್ಚಕ್ತಿ ಉದ್ಯಮಕ್ಕೆ ಕಾಲಿಟ್ಟು ಸಂಸ್ಥೆಯನ್ನು ವಿಸ್ತರಿಸಬೇಕೆಂಬ ಮೆಚೆಲಿನ್‌ನ ಬಯಕೆಗಳು ಮೊದಮೊದಲು ಈಡೆಸ್ಟಾಮ್‌ನ ವಿರೋಧದಿಂದ ಈಡೇರಲಿಲ್ಲ. ಆದರೆ 1896ರಲ್ಲಿ ಈಡೆಸ್ಟಾಮ್ ಕಂಪೆನಿಯ ನಿರ್ವಹಣೆಯಿಂದ ನಿವೃತ್ತನಾದುದರಿಂದ ಮೆಚೆಲಿನ್‌ಗೆ ಕಂಪೆನಿಯ ಚೇರ್ಮನ್ನನ ಸ್ಥಾನ(1898ರಿಂದ 1914ವರೆಗೆ) ದೊರಕಿ ತನ್ನ ಯೋಜನೆಗಾಗಿ ಕಂಪೆನಿಯ ಶೇರುಗಳನ್ನು ಹೂಡಲು ಸಾಧ್ಯವಾಯಿತು.  1902ರಲ್ಲ್ಲಿ Nokia ವಿದ್ಯುಚ್ಛಕ್ತಿ ಉತ್ಪಾದನೆಯನ್ನು ತನ್ನ ವ್ಯಾವಹಾರಿಕ ಚಟುವಟಿಕೆಗಳ ಪಟ್ಟಿಗೆ ಸೇರಿಸಿಕೊಂಡಿತು.
 ಔದ್ಯಮಿಕ ಸಾಮ್ರಾಜ್ಯ 
1898ರಲ್ಲಿ ಎಡುವರ್ಡ್ ಪೋಲೋನ್ ಎಂಬಾತ Finnish Rubber Works ಎಂಬ ಗ್ಯಾಲೋಶಸ್ ಮತ್ತು ಇನ್ನಿತರ ರಬ್ಬರ್ ಉತ್ಪನ್ನಗಳನ್ನು ತಯಾರಿಸುವ ಕಂಪೆನಿಯನ್ನು ಆರಂಭಿಸಿದನು ಮತ್ತು ಇದು ಮುಂದೆ Nokiaದ ರಬ್ಬರ್ ಉದ್ಯಮವಾಯಿತು. 20ನೇ ಶತಮಾನದ ಆರಂಭದಲ್ಲಿ ನೋಕಿಯಾ ಪಟ್ಟಣದ ಬಳಿ ತನ್ನ ಫ್ಯಾಕ್ಟರಿಗಳನ್ನು ಸ್ಥಾಪಿಸಿದ ಫಿನ್ನಿಶ್ ರಬ್ಬರ್ ವರ್ಕ್ಸ್, ನೋಕಿಯಾವನ್ನು ತನ್ನ ಉತ್ಪನ್ನದ ಬ್ರ್ಯಾಂಡ್ ಆಗಿ ಬಳಸಲಾರಂಭಿಸಿತು.  1912ರಲ್ಲಿ ಆರ್ವಿಡ್ ವಿಕ್‌ಸ್ಟ್ರಾಮ್ ಎಂಬಾತನು ಹುಟ್ಟುಹಾಕಿದ Finnish Cable Worksಎಂಬ ಕಂಪೆನಿಯು ದೂರವಾಣಿ, ದೂರಸಂದೇಶ ಮತ್ತು ವಿದ್ಯುಚ್ಛಕ್ತಿ ಕೇಬಲ್ಗಳನ್ನು ತಯಾರಿಸುತ್ತಿದ್ದು ಇದು Nokiaದ ಕೇಬಲ್ ಮತ್ತು ಎಲೆಕ್ಟ್ರಾನಿಕ್ಸ್ ವ್ಯವಹಾರಗಳಿಗೆ ತಳಹದಿಯಾಯಿತು. 1910ರ ದಶಕದಲ್ಲಿ, ಮೊದಲನೇ ವಿಶ್ವಯುದ್ಧದ ನಂತರ ನೋಕಿಯಾ ಕಂಪೆನಿಯು ದಿವಾಳಿಯಾಗುವ ಪರಿಸ್ಥಿತಿ ಸಮೀಪಿಸಲಾರಂಭಿಸಿತು. Nokiaನ ಜನರೇಟರುಗಳಿಗೆ ವಿದ್ಯುಚ್ಛಕ್ತಿ ಸರಬರಾಜು ನಿಯಮಿತವಾಗಿರಲೆಂದು ಫಿನ್ನಿಶ್ ರಬ್ಬರ್ ವರ್ಕ್ಸ್ ಇನ್‌ಸಾಲ್ವೆಂಟ್ ಕಂಪೆನಿಯೊಂದರ ವ್ಯವಹಾರವನ್ನು ಕ್ಜೊಂಡುಕೊಂಡಿತು. 1922ರಲ್ಲಿ ಫಿನ್ನಿಶ್ ರಬ್ಬರ್ ವರ್ಕ್ಸ್ ಫಿನ್ನಿಶ್ ಕೇಬಲ್ ವರ್ಕ್ಸ್ ಅನ್ನು ಕೊಂಡುಕೊಂಡಿತು. 1937ರಲ್ಲಿ ಫಿನ್ಲಂಡಿನ ಪ್ರಥಮ ಒಲಿಂಪಿಕ್ಸ್ ಚಿನ್ನ ವಿಜೇತ ಕುಸ್ತಿಪಟುವಾಗಿದ್ದ ವರ್ನರ್ ವೆಕ್‌ಮ್ಯಾನ್ ಎಂಬುವರು  16 ವರ್ಷಗಳ ಕಾಲ ತಾಂತ್ರಿಕ ನಿರ್ದೇಶಕರಾಗಿ ಕೆಲಸ ಮಾಡಿದ ನಂತರ ಫಿನ್ನಿಶ್ ಕೇಬಲ್ ವರ್ಕ್ಸ್‌ನ ಅಧ್ಯಕ್ಷರಾಗಿ ನೇಮಕಗೊಂಡರು. ಎರಡನೇ ವಿಶ್ವಯುದ್ಧದ ನಂತರ ಫಿನ್ನಿಶ್ ಕೇಬಲ್ ವರ್ಕ್ಸ್ ಫಿನ್ಲಂಡಿನ ಯುದ್ಧ ಪರಿಹಾರಗಳಿಗಾಗಿ ಸೋವಿಯೆತ್ ಒಕ್ಕೂಟಕ್ಕೆ ಕೇಬಲ್‌ಗಳನ್ನು ಸರಬರಾಜು ಮಾಡತೊಡಗಿತು. ಇದರಿಂದಾಗಿ ಕಂಪೆನಿಗೆ ಈ ವ್ಯವಹಾರದಲ್ಲಿ ಮುಂದೆ ಗಟ್ಟಿಯಾಗಿ ತಳವೂರಲು ಸಹಾಯವಾಯಿತು. 1922ರಿಂದ ಜಂಟಿ ಒಡೆತನ ಹೊಂದಿದ್ದ ಈ ಮೂರೂ ಕಂಪೆನಿಗಳನ್ನು 1967ರಲ್ಲಿ ವಿಲೀನಗೊಳಿಸಿ Nokia Corporation ಎಂಬ ನೂತನ ಔದ್ಯಮಿಕ ಸಾಮ್ರಾಜ್ಯವನ್ನು ಆರಂಭಿಸಲಾಯಿತು ಮತ್ತು ಇದು Nokia ನೋಕಿಯಾದ ಜಾಗತಿಕ ಕಾರ್ಪೊರೇಶನ್ ಭವಿಷ್ಯಕ್ಕೆ ದಾರಿಮಾಡಿತು.  ಹೊಸ ಕಂಪೆನಿಯು ಹಲವಾರು ಉದ್ಯಮಗಳನ್ನು ಹೊಂದಿದ್ದು,ಇದರಲ್ಲಿ ಕಾಗದದ ಉತ್ಪನ್ನಗಳು, ಕಾರ್r ಮತ್ತು ಬೈಸಿಕಲ್ ಟೈರ್ಗಳು, ಪಾದರಕ್ಷೆ ({0t}ವೆಲ್ಲಿಂಗ್ಟನ್ ಬೂಟ್‍ಗಳನ್ನೂ ಒಳಗೊಂಡು), ಸಂಪರ್ಕ ಕೇಬಲ್ಗಳುs, ದೂರದರ್ಶನಗಳು ಮತ್ತು ಇನ್ನಿತರ ಬಳಕೆಯ ಎಲೆಕ್ಟ್ರಾನಿಕ್ ವಸ್ತುಗಳು, ಪರ್ಸನಲ್ ಕಂಪ್ಯೂಟರ್ಗಳು, ವಿದ್ಯುಚ್ಛಕ್ತಿ ಉತ್ಪಾದನಾ ಮೆಶೀನುಗಳು, ರೋಬೋಟಿಕ್ಸ್, ಕೆಪಾಸಿಟರ್ಗಳು, ಮಿಲಿಟರಿ ಸಂಪರ್ಕಗಳು ಮತ್ತು ಸಾಧನಗಳು (ಉದಾ. SANLA M/90 ಸಾಧನ ಮತ್ತು ಫಿನ್ನಿಶ್ ಸೈನ್ಯಕ್ಕಾಗಿ M61 ಗ್ಯಾಸ್ ಮುಖವಾಡಗಳು), ಪ್ಲ್ಯಾಸ್ಟಿಕ್ಗಳು, ಅಲ್ಯೂಮಿನಿಯಮ್ ಮತ್ತು ರಾಸಾಯನಿಕಗಳು ಪ್ರಮುಖವಾದವು. ಪ್ರತಿ ವಹಿವಾಟು ವಿಭಾಗವೂ ತನ್ನದೇ ಆದ ನಿರ್ದೇಶಕರನ್ನು ಹೊಂದಿದ್ದು ಅವರು ನೋಕಿಯಾ ಕಾರ್ಪೊರೇಶನ್‌ನ ಪ್ರಥಮ ಅಧ್ಯಕ್ಷರಾಗಿದ್ದ  ಬ್ಯೋರ್ನ್ ವೆಸ್ಟರ್‌ಲುಂಡ್ರವರಿಗೆ ವರದಿ ಸಲ್ಲಿಸಬೇಕಾಗಿತ್ತು. ಫಿನ್ನಿಶ್ ಕೇಬಲ್ ವರ್ಕ್ಸ್‌ನ ಅಧ್ಯಕ್ಷರಾಗಿದ್ದ ಅವರು, 1960ರಲ್ಲಿ ಕಂಪೆನಿಯ ಪ್ರಥಮ ಎಲೆಕ್ಟ್ರಾನಿಕ್ಸ್ ವಿಭಾಗವು ಆರಂಭಗೊಳ್ಳಲು ಕಾರಣಕರ್ತರಾಗಿದ್ದು ಇದರಿಂದ ದೂರಸಂಪರ್ಕದಲ್ಲಿ Nokiaವು ತನ್ನ ಭವಿಷ್ಯವನ್ನು ಕಂಡುಕೊಳ್ಳುವಂತಾಯಿತು. 1990ರ ಹೊತ್ತಿಗೆ ಎಲೆಕ್ಟ್ರಾನಿಕ್ಸ್ ಬಳಕೆಯ ಸಾಮಗ್ರಿಗಳನ್ನು ಕೈಬಿಡಲು ತೀರ್ಮಾನಿಸಿದ ಕಂಪೆನಿಯು ಆಗಷ್ಟೇ ಅತಿವೇಗದಲ್ಲಿ ಬೆಳೆಯತೊಡಗಿದ್ದ ಟೆಲಿಸಂಪರ್ಕದ ವಿವಿಧ ವಿಭಾಗಗಳ ಕಡೆಗೆ ತನ್ನ ಸಂಪೂರ್ಣ ಗಮನವನ್ನು ಹರಿಸಲು ನಿಶ್ಚಯಿಸಿತು. Nokian Tyres ಎಂಬ ಟೈರ್‌ ತಯಾರಕ ಕಂಪೆನಿಯು ನೋಕಿಯಾ ಕಾರ್ಪೊರೇಶನ್ನಿನಿಂದ 1988 ರಲ್ಲಿ ಬೇರೆಯಾಗಿ ತನ್ನದೇ ಕಂಪೆನಿಯನ್ನು ಆರಂಭಿಸಿತು ಮತ್ತು ಇದಾದ ಎರಡು ವರ್ಷಗಳ ನಂತರ ರಬ್ಬರ್ ಬೂಟ್ಸ್‌ಗಳನ್ನು ತಯಾರಿಸುವ Nokian Footwear ಎಂಬ ಕಂಪೆನಿಯು ಆರಂಭವಾಯಿತು. 1990ರ ದಶಕದುದ್ದಕ್ಕೂ Nokia ಟೆಲಿಸಂಪರ್ಕವೊಂದನ್ನು ಹೊರತುಪಡಿಸಿ ತನ್ನ ಉಳಿದೆಲ್ಲಾ ವ್ಯವಹಾರಗಳಿಂದ ಹೂಡಿಕೆಗಳನ್ನು ಹಿಂತೆಗೆಯುವುದರಲ್ಲಿ ನಿರತವಾಗಿತ್ತು.
 ದೂರಸಂಪರ್ಕ ಯುಗ 
Nokiaದ ಈಗಿನ ರೂಪದ ಮೂಲವು 1960ರಲ್ಲಿ ಕೇಬಲ್ ವಿಭಾಗದಲ್ಲಿ ಸ್ಥಾಪಿಸಲಾದ ಪ್ರಥಮ ಎಲೆಕ್ಟ್ರಾನಿಕ್ಸ್ ವಿಭಾಗದಲ್ಲಿ ಮತ್ತು 1962ರಲ್ಲಿ ಈ ವಿಭಾಗವು ಪರಮಾಣು ಶಕ್ತಿ ಸ್ಥಾವರಗಳ ಬಳಕೆಗಾಗಿ ತಯಾರಿಸಿದ ಪಲ್ಸ್ ಅನಲೈಸರ್ ಎಂಬ ಪ್ರಥಮ ಎಲೆಕ್ಟ್ರಾನಿಕ್ಸ್ ಸಾಧನದಲ್ಲಿ ಕಂಡುಬರುತ್ತದೆ.  1967ರ ವಿಲೀನದ ವೇಳೆಗೆ ಈ ವಿಭಾಗವನ್ನು ವಿಸ್ತರಿಸಲಾಗಿ, ಈ ಶಾಖೆಯು ಟೆಲಿಸಂಪರ್ಕ ಸಾಧನಗಳನ್ನು ತಯಾರಿಸಲು ಆರಂಭಿಸಿತು.
 ನೆಟ್ವರ್ಕಿಂಗ್ ಸಲಕರಣೆಗಳು 
1970ರ ದಶಕದಲ್ಲಿ Nokiaವು ಟೆಲಿಫೋನ್ ಎಕ್ಸ್‌ಚೇಂಜ್ಗಳಿಗೆ Nokia DX 200 ಎಂಬ ಡಿಜಿಟಲ್ ಸ್ವಿಚ್‌ಗಳನ್ನು ಅಭಿವೃದ್ಧಿಪಡಿಸುವುದರ ಮೂಲಕ ಟೆಲಿಸಂಪರ್ಕಗಳ ಉದ್ಯಮದಲ್ಲಿ ಹೆಚ್ಚು ಭಾಗವಹಿಸಲು ಆರಂಭಿಸಿತು. 1982ರಲ್ಲಿ ಈ DX 200 ಸ್ವಿಚ್ ಪ್ರಪಂಚದ ಪ್ರಪ್ರಥಮ ಮೈಕ್ರೋಪ್ರೋಸೆಸರ್ ನಿಯಂತ್ರಿತ ಟೆಲಿಫೋನ್ ಎಕ್ಸ್‌ಚೇಂಜ್ ಆಗಿದ್ದಿತು ಮಾತ್ರವಲ್ಲದೆ ಯುರೋಪಿನಲ್ಲಿ ಬಳಕೆಗೆ ಬಂದ ಪ್ರಥಮ ಸಂಪೂರ್ಣ ಡಿಜಿಟಲ್ ಎಕ್ಸ್‌ಚೇಂಜ್ ಕೂಡಾ ಆಗಿತ್ತು.  DX 200 ನೆಟ್ವರ್ಕ್ ಸಾಧನಗಳ ವಿಭಾಗದ ದುಡಿಮೆಯ ಯಂತ್ರವಾಗಿದ್ದಿತು. ಅದರ ಮಾಡ್ಯುಲಾರ್ ಮತ್ತು ಬದಲಾವಣೆಗೆ ಅನುಕೂಲಕರವಾಗಿದ್ದ ರಚನೆಯಿಂದಾಗಿ ಅದನ್ನು ಹಲವಾರು ಸ್ವಿಚಿಂಗ್ ಉತ್ಪನ್ನಗಳಾಗಿ ಅಭಿವೃದ್ಧಿಪಡಿಸಲು ಸಾಧ್ಯವಾಯಿತು. 1984ರಲ್ಲಿ Nordic Mobile Telephony ನೆಟ್ವರ್ಕ್‌ಗಾಗಿ ಎಕ್ಸ್‌ಚೇಂಜಿನ ರೂಪಾಂತರವೊಂದನ್ನು ಅಭಿವೃದ್ಧಿಪಡಿಸುವ ಕೆಲಸವು ಆರಂಭಗೊಂಡಿತು. 1970ರ ದಶಕದ ಒಂದು ಸಮಯದಲ್ಲಿ, Nokiaನ ನೆಟ್ವರ್ಕ್ ಸಾಧನಗಳ ತಯಾರಿಕೆಯನ್ನು ಮೂಲ ಕಾರ್ಪೊರೇಶನ್ ಮತ್ತು ಫಿನ್ನಿಶ್ ಸರ್ಕಾರದ ಒಡೆತನ ಹೊಂದಿದ್ದ ಕಂಪೆನಿಗಳ ಜಂಟಿ ಒಡೆತನದಡಿಯಲ್ಲಿ Telefenno  ಎಂಬ ಹೆಸರಿನಡಿಯಲ್ಲಿ ಪ್ರತ್ಯೇಕಿಸಲಾಯಿತು. 1987ರಲ್ಲಿ ಸರ್ಕಾರವು ತನ್ನ ಶೇರುಗಳನ್ನು Nokiaಗೆ ಮಾರಾಟ ಮಾಡಿತು ಮತ್ತು 1992ರಲ್ಲಿ ಈ ಕಂಪೆನಿಯ ಹೆಸರನ್ನು Nokia Telecommunications ಎಂದು ಬದಲಾಯಿಸಲಾಯಿತು.1970ರ ಮತ್ತು 1980ರ ದಶಕದಲ್ಲಿ, Nokiaವು Sanomalaitejärjestelmä ("ಸಂದೇಶ ಸಾಧನ ವ್ಯವಸ್ಥೆ") ಎಂಬ ಡಿಜಿಟಲ್, ಭಾರವಿಲ್ಲದ ಮತ್ತು ಎನ್‍ಕ್ರಿಪ್ಟೆಡ್ ಪಠ್ಯ-ಆಧರಿತ ಸಂಪರ್ಕ ಸಾಧನವೊಂದನ್ನು ಫಿನ್ನಿಶ್ ಸೈನ್ಯಕ್ಕಾಗಿ ತಯಾರಿಸಿತು. ಈಗ ಈ ಸಾಧನವನ್ನು ಪ್ರಮುಖವಾಗಿ ಭದ್ರತಾ ಪಡೆಗಳಲ್ಲಿ Sanomalaite M/90 (SANLA M/90) ಎಂಬ ಹೆಸರಿನಿಂದ ಬಳಸಲಾಗುತ್ತದೆ.
 ಪ್ರಥಮ ಮೊಬೈಲ್ ಫೋನುಗಳು 
ಆಧುನಿಕ ಸೆಲ್ಯುಲರ್ ಮೊಬೈಲ್ ಟೆಲಿಫೊನಿ ವ್ಯವಸ್ಥೆಗಳ ತಂತ್ರಜ್ಞಾನಕ್ಕಿಂತಲೂ ಮೊದಲು ಹಲವಾರು "0G" ಎಂಬ ಸೆಲ್ಯುಲರ್-ಪೂರ್ವ ಮೊಬೈಲ್ ರೇಡಿಯೋ ಟೆಲಿಫೊನಿ ಮಾನಕಗಳು ಲಭ್ಯವಿದ್ದವು. Nokiaವು ಸುಮಾರು 1960ರಷ್ಟು ಹಿಂದಿನಿಂದಲೇ ವ್ಯಾಪಾರೀ ಮತ್ತು ಕೆಲವು ಮಿಲಿಟರಿಗೆ ಸಂಬಂಧಿಸಿದ ಮೊಬೈಲ್ ರೇಡಿಯೋ ಸಂಪರ್ಕ ತಂತ್ರಜ್ಞಾನಗಳನ್ನು ತಯಾರಿಸುತ್ತಿದ್ದುದಾದರೂ ಕಂಪೆನಿಯ ಈ ಭಾಗವನ್ನು ತರ್ಕಬದ್ಧ ವಿಲೀನಕ್ಕೆ ಕೆಲಕಾಲ ಮುನ್ನವೇ ಮಾರಲಾಯಿತು.  1964ರಿಂದ Nokiaವು Salora Oy ಜತೆಗೇ VHF ರೇಡಿಯೋವನ್ನು ಅಭಿವೃದ್ಧಿಪಡಿಸಿತು.  1966ರಲ್ಲಿ, Nokia ಮತ್ತು Saloraಗಳು ARP ಮಾನಕ (ಅಂದರೆ Autoradiopuhelin ಅಥವಾ ಕಾರ್ ರೇಡಿಯೋ ಫೋನ್ ) ಎಂದು ಕರೆಯಲಾಗುವ ಕಾರ್ ಆಧರಿತ ಮೊಬೈಲ್ ರೇಡಿಯೋ ಟೆಲಿಫೊನಿ ವ್ಯವಸ್ಥೆ ಮತ್ತು ಫಿನ್ಲಂಡಿನ ಮೊತ್ತಮೊದಲ ವ್ಯಾವಹಾರಿಕವಾಗಿ ನಿರ್ವಹಣೆಯ ಸಾರ್ವಜನಿಕ ಮೊಬೈಲ್ ಫೋನ್ ನೆಟ್ವರ್ಕ್‌ಗಳನ್ನು ಅಭಿವೃದ್ಧಿಪಡಿಸತೊಡಗಿದವು.  ಇದು 1971 ಆನ್‌ಲೈನ್ ಆಯಿತು ಮತ್ತು 1978ರ ಹೊತ್ತಿಗೆ 100%ನಷ್ಟು ವ್ಯಾಪ್ತಿಯನ್ನು ಒದಗಿಸತೊಡಗಿತು. 1979ರಲ್ಲಿ Nokia ಮತ್ತು Saloraಗಳ ವಿಲೀನದಿಂದಾಗಿ Mobira Oy ಅಸ್ಥಿತ್ವಕ್ಕೆ ಬಂದಿತು.  Mobiraವು NMT (Nordic Mobile Telephony) ನೆಟ್ವರ್ಕ್ ಮಾನಕಕ್ಕಾಗಿ ಮೊಬೈಲ್ ಫೋನುಗಳನ್ನು ಅಭಿವೃದ್ಧಿಪಡಿಸತೊಡಗಿತು ಮತ್ತು ಇದರಿಂದಾಗಿ ಮೊದಲನೇ ಪೀಳಿಗೆಯ, ಮೊದಲನೇ ಸಂಪೂರ್ಣವಾಗಿ ಯಾಂತ್ರೀಕೃತ ಸೆಲ್ಯುಲರ್ ಫೋನ್ ವ್ಯವಸ್ಥೆಯು 1981ರಲ್ಲಿ ಆನ್‌ಲೈನ್ ಆಗುವಂತಾಯಿತು. 1982ರಲ್ಲಿ Mobiraವು ತನ್ನ ಮೊತ್ತಮೊದಲ ಕಾರ್ ಫೋನ್ ಆದ Mobira Senator ಅನ್ನು NMT-450 ನೆಟ್ವರ್ಕ್‌ಗಳಿಗಾಗಿ ಬಿಡುಗಡೆ ಮಾಡಿತು.
 GSMನೊಂದಿಗೆ ತೊಡಗಿಕೊಳ್ಳುವಿಕೆ 
Nokiaವು ದತ್ತಾಂಶ ಮತ್ತು ವಾಯ್ಸ್ ಟ್ರಾಫಿಕ್‌ಗಳೆರಡನ್ನೂ ಸಮರ್ಥವಾಗಿ ಸಾಗಿಸುವ ಸಾಮರ್ಥ್ಯವುಳ್ಳ GSM (Global System for Mobile Communications) ಎಂಬ ಎರಡನೇ ಪೀಳಿಗೆಯ ತಂತ್ರಜ್ಞಾನವನ್ನು ಅಭಿವೃದ್ಧಿಪಡಿಸಿದ ಪ್ರಮುಖರಲ್ಲೊಂದಾಗಿದೆ.  NMT (Nordic Mobile Telephony) ಎಂಬ ಅಂತರ್ರಾಷ್ಟ್ರೀಯ ರೋಮಿಂಗ್ ಸಾಮರ್ಥ್ಯವನ್ನು ಒದಗಿಸುವ ವಿಶ್ವದ ಪ್ರಥಮ ಮೊಬೈಲ್ ಟೆಲಿಫೊನಿ ಮಾನಕವು Nokiaಗೆ ಬಹುಮೂಲ್ಯ ಅನುಭವವನ್ನು ನೀಡಿತು ಮಾತ್ರವಲ್ಲದೆ 1987ರಲ್ಲಿ ಯುರೋಪಿನ ಡಿಜಿಟಲ್ ಮೊಬೈಲ್ ತಂತ್ರಜ್ಞಾನದ ಹೊಸ ಮಾನಕವಾಗಿ ಸೇರ್ಪಡೆಗೊಂಡ GSM ತಂತ್ರಜ್ಞಾನದ ಅಭಿವೃದ್ಧಿಯಲ್ಲಿಯೂ ಪ್ರಮುಖವಾಗಿ ಪಾಲ್ಗೊಳ್ಳುವಂತಾಯಿತು. Nokiaವು ತನ್ನ ಪ್ರಥಮ GSM ನೆಟ್ವರ್ಕ್ ಅನ್ನು 1989ರಲ್ಲಿ ಫಿನ್ನಿಶ್ ನಿರ್ವಾಹಕ Radiolinjaಗೆ ಒದಗಿಸಿಕೊಟ್ಟಿತು.  ಜುಲೈ 1, 1991ರಂದು ಫಿನ್ಲಂಡಿನ ಹೆಲ್ಸಿಂಕಿಯಲ್ಲಿ ಫಿನ್ಲಂಡಿನ ಪ್ರಧಾನಮಂತ್ರಿ ಹ್ಯಾರ್ರಿ ಹಾಲ್ಕೆರಿಯವರು ನೋಕಿಯಾ ಒದಗಿಸಿದ ನೆಟ್ವರ್ಕ್ ಅನ್ನು ಬಳಸಿಕೊಂಡು ಒಂದು ಮಾದರಿ Nokia GSM ಫೋನಿನ ಮೂಲಕ ಪ್ರಪಂಚದ ಪ್ರಪ್ರಥಮ ವ್ಯಾವಹಾರಿಕ GSM ಕರೆಯನ್ನು ಮಾಡಿದರು. 1992ರಲ್ಲಿ ಪ್ರಥಮ GSM ಫೋನ್ ಆದ Nokia 1011 ಅನ್ನು ಬಿಡುಗಡೆ ಮಾಡಲಾಯಿತು. ಇದರ ಮಾಡೆಲ್ ಸಂಖ್ಯೆಯು ಅದು ಬಿಡುಗಡೆಯಾದ ದಿನಾಂಕವಾದ model number refers to its launch date, 10 November. ಈ Nokia 1011 ಫೋನ್ Nokiaದ ವಿಶಿಷ್ಟ ರಿಂಗ್‌ಟೋನ್ ಆಗಿರುವ Nokia ಟ್ಯೂನ್ ಅನ್ನು ಹೊಂದಿರಲಿಲ್ಲ. ಈ ರಿಂಗ್‌ಟೋನನ್ನು 1994ರಲ್ಲಿ Nokia 2100 series ಫೋನುಗಳ ಜತೆಗೆ ಪರಿಚಯಿಸಲಾಯಿತು. GSMನ ಅತ್ಯುತ್ಕೃಷ್ಟ ಮಟ್ಟದ ದನಿ ಕರೆಗಳು, ಸುಅಲಭವಾದ ಅಂತರ್ರಾಷ್ಟ್ರಿಯ ರೋಮಿಂಗ್ ಮತ್ತು ಟೆಕ್ಸ್ಟ್ ಮೆಸೇಜಿಂಗ್‌(SMS)ನಂತಹ ಹೊಸ ಸೇವೆಗಳಿಗೆ ಅದು ನೀಡುತ್ತಿದ್ದ ಬೆಂಬಲಗಳಿಂದಾಗಿ ಪ್ರಪಂಚದೆಲ್ಲೆಡೆ ಮೊಬೈಲ್ ಫೋನುಗಳ ಬಳಕೆಯಲ್ಲಿ ಉಬ್ಬರದ ಏರಿಕೆಯುಂಟಾಯಿತು. GSM ತಂತ್ರಜ್ಞಾನವು 1990ರ ದಶಕದಲ್ಲಿ ಮೊಬೈಲ್ ಟೆಲಿಫೊನಿಯ ಪ್ರಪಂಚವನ್ನಾಳಿದ್ದಷ್ಟೇ ಅಲ್ಲದೆ,  2008ರ ನಡುವಿನ ವೇಳೆಗೆ ಪ್ರಪಂಚದಲ್ಲಿ ಸುಮಾರು ಮೂರು ಬಿಲಿಯನ್ ಮೊಬೈಲ್ ಟೆಲಿಫೋನ್ ಗ್ರಾಹಕರೂ, 218 ರಾಷ್ಟ್ರಗಳು ಮತ್ತು ಪ್ರದೇಶಗಳಲ್ಲಿ 700ಕ್ಕಿಂತ ಹೆಚ್ಚು ಮೊಬೈಲ್ ನಿರ್ವಾಹಕರೂ ಇದ್ದುದನ್ನು ಅಂಕಿ-ಅಂಶಗಳು ತೋರುತ್ತವೆ. ಇಂದು ಪ್ರತಿ ಸೆಕೆಂಡಿನಲ್ಲಿ 15 ಹೊಸ ಸಂಪರ್ಕಗಳನ್ನು ಎಂದರೆ ಒಂದು ದಿನದಲ್ಲಿ 1.3 ಹೊಸ ಸಂಪರ್ಕಗಳನ್ನು ನೀಡಲಾಗುತ್ತಿದೆ.
 ಪರ್ಸನಲ್ ಕಂಪ್ಯೂಟರ್‌ಗಳು ಮತ್ತು IT ಸಲಕರಣೆಗಳು 

1980ರ ದಶಕದಲ್ಲಿ Nokiaನ ಕಂಪ್ಯೂಟರ್ ವಿಭಾಗವಾದ Nokia Dataವು MikroMikko ಎಂಬ ಹೆಸರಿನ ಪರ್ಸನಲ್ ಕಂಪ್ಯೂಟರ್ಗಳ ಸರಣಿಯನ್ನು ತಯಾರಿಸಿತು. MikroMikkoವು ಕಂಪ್ಯೂಟರ್ ಮಾರುಕಟ್ಟೆ ವಹಿವಾಟುಗಳನ್ನು ಪ್ರವೇಶಿಸಲು Nokia Data ಮಾಡಿದ ಪ್ರಯತ್ನವಾಗಿತ್ತು. ಈ ಸರಣಿಯ ಪ್ರಥಮ ಮಾಡೆಲ್ ಆದ MikroMikko 1 ಅನ್ನು 1981ರ ಸೆಪ್ಟೆಂಬರ್ 29ರಂದು ಮೊದಲIBM PCಯ ಬಿಡುಗಡೆಯ ಹೊತ್ತಿಗೇ ಹೊರತರಲಾಯಿತು. ಆದರೆ ಈ ಪರ್ಸನಲ್ ಕಂಪ್ಯೂಟರ್ ವಿಭಾಗವನ್ನು 1991ರಲ್ಲಿ ಬ್ರಿಟಿಶ್ ಕಂಪೆನಿಯಾದ ICL (International Computers Limited) ಗೆ ಮಾರಲಾಯಿತು ಮತ್ತು ಇದು ಮುಂದೆ Fujitsuವಿನ ಸ್ವಾಧೀನಕ್ಕೊಳಪಟ್ಟಿತು. MikroMikko ಮೊದಲು ICL ಮತ್ತು ನಂತರ Fujitsuವಿನ ವ್ಯಾಪಾಸ್ವಾಮ್ಯಮುದ್ರೆ (ಟ್ರೇಡ್‌ಮಾರ್ಕ್)ಯಾಗಿ ಉಳಿದುಕೊಂಡಿತು.  ಅಂತರ್ರಾಷ್ಟ್ರೀಯ ಮಟ್ಟದಲ್ಲಿ MikroMikko ಸರಣಿಯನ್ನು Fujitsuವು ಮಾರುಕಟ್ಟೆಗಿಳಿಸುವಾಗ ErgoPro ಎಂಬ ಹೆಸರನ್ನು ನೀಡಿತು. ನಂತರದಲ್ಲಿ ತನ್ನ ಪರ್ಸನಲ್ ಕಂಪ್ಯೂಟರ್ ಕಾರ್ಯಾಚರಣೆಗಳನ್ನು Fujitsu Siemens Computersಗೆ ವರ್ಗಾಯಿಸಿದ Fujitsu, ಫಿನ್ಲಂಡಿನ ಎಸ್ಪೂನಲ್ಲಿದ್ದ (1960ರ ದಶಕದಿಂದಲೂ ಕಂಪ್ಯೂಟರುಗಳು ತಯಾರಾಗುತ್ತಿದ್ದ ಕಿಲೋ ಜಿಲ್ಲೆಯ) ತನ್ನ ಏಕೈಕ ಫ್ಯಾಕ್ಟರಿಯನ್ನು ಮಾರ್ಚ್ 2000ದ ಕೊನೆಯಲ್ಲಿ ಮುಚ್ಚುವುದರ ಮೂಲಕ, ಆ ದೇಶದ ಬೃಹತ್ ಕಂಪ್ಯೂಟರ್ ತಯಾರಿಕಾ ಉದ್ಯಮಕ್ಕೆ ಅಂತ್ಯ ಕಾಣಿಸಿತು. Nokiaವು ಪಿಸಿ ಮತ್ತು ದೊಡ್ಡಮಟ್ಟದ ಸಿಸ್ಟಮ್ಸ್ ಅಪ್ಲಿಕೇಶನ್‌ಗಳಿಗಾಗಿ ಉತ್ಕೃಷ್ಟ ಗುಣಮಟ್ಟದ CRT ಮತ್ತು ಮೊದಲ TFT LCD ಡಿಸ್‍ಪ್ಲೇಗಳನ್ನು ಕೂಡ ತಯಾರಿಸುತ್ತಿತ್ತು. Nokia Display Productsನ ಬ್ರ್ಯಾಂಡ್ ಆಗಿದ್ದ ವಹಿವಾಟನ್ನು 2000ದಲ್ಲಿ ViewSonicಗೆ ಮಾರಾಟ ಮಾಡಲಾಯಿತು. ಪರ್ಸನಲ್ ಕಂಪ್ಯೂಟರ್‌ಗಳು ಮತ್ತು ಡಿಸ್‌ಪ್ಲೇಗಳಷ್ಟೇ ಅಲ್ಲದೆ, Nokiaವು DSL ಮೋಡೆಮ್ಗಳು ಮತ್ತು ಡಿಜಿಟಲ್l ಸೆಟ್-ಟಾಪ್ ಬಾಕ್ಸ್ಗಳನ್ನೂ ತಯಾರಿಸುತ್ತಿತ್ತು. 2009ರ ಆಗಸ್ಟಿನಲ್ಲಿ Nokia Booklet 3G ಎಂಬ ಹೆಸರಿನ ಮಿನಿ ಲ್ಯಾಪ್‌ಟಾಪ್ ಅನ್ನು ಪರಿಚಯಿಸುವುದರ ಮೂಲಕ Nokiaವು PC ಮಾರುಕಟ್ಟೆಗೆ ಮರುಪ್ರವೇಶ ಮಾಡಿತು.
 ಬೆಳವಣಿಗೆಗೆ ಸವಾಲುಗಳು 
1980ರ ದಶಕದಲ್ಲಿ CEO ಕಾರಿ ಕೈರಮೋರವರ ಅವಧಿಯಲ್ಲಿ Nokia ಹಲವಾರು ಅರ್ಜನೆಗಳ ಮೂಲಕ ವಿವಿಧ ಕ್ಷೇತ್ರಗಳಲ್ಲಿ ವಿಸ್ತರಣೆಯಾಗಲು ತೊಡಗಿತು. 1980ರ ದಶಕ ಮತ್ತು 1990ರ ದಶಕದ ಪ್ರಥಮ ಭಾಗದಲ್ಲ್ಲಿದೂರದರ್ಶನ ತಯಾರಿಕಾ ಘಟಕ ಮತ್ತು ಒಂದಕ್ಕೊಂದು ಸಂಬಂಧವೇ ಇರದಿದ್ದ ವೈವಿಧ್ಯಮಯ ವಹಿವಾಟುಗಳ ದೆಸೆಯಿಂದಾಗಿ ಕಾರ್ಪೊರೇಶನ್ ಅತಿ ಹೆಚ್ಚಿನ ನಷ್ಟಗಳನ್ನು ಭರಿಸಬೇಕಾಗಿ ಬಂದಿತು. ಈ ತೊಂದರೆಗಳಿಂದಾಗಿ ಮತ್ತು ಸಂಪೂರ್ಣ ನಷ್ಟದ ಸಂಶಯಗಳಿಂದಾಗಿ 1988ರಲ್ಲಿ ಕೈರಮೋ ಆತ್ಮಹತ್ಯೆ ಮಾಡಿಕೊಂಡರು.  ಕೈರಮೋ ಸಾವಿನ ನಂತರ ಸಿಮೋ ವ್ಯುಓರಿಲೆಹ್ಟೋ Nokiaದ ಚೇರ್ಮನ್ ಮತ್ತು CEO ಪದವಿಗಳನ್ನು ವಹಿಸಿಕೊಂಡರು. 1990–1993ರಲ್ಲಿ ಫಿನ್ಲಂಡಿನಲ್ಲಿ ಉಂಟಾದ ದುರ್ಭರ ಆರ್ಥಿಕ ಬಿಕ್ಕಟ್ಟು ಕೂಡ Nokiaದ ಮೇಲೆ ಪರಿಣಾಮ ಬೀರಿತು. ವ್ಯುಓರಿಲೆಹ್ಟೋರ ನಿರ್ವಹಣೆಯಲ್ಲಿ Nokiaವನ್ನು ಅತ್ಯಂತ ಕಟ್ಟುನಿಟ್ಟಿನಿಂದ ಕ್ರಮಬದ್ಧಗೊಳಿಸಲಾಯಿತು.   ಇದರಿಂದಾಗಿ ಕಂಪೆನಿಯು ತನ್ನ ಟೆಲಿಸಂಪರ್ಕ ವಿಭಾಗವನ್ನು ವ್ಯವಸ್ಥಿತಗೊಳಿಸುವಂತಾದುದಲ್ಲದೆ  ದೂರದರ್ಶನ ಮತ್ತು PC ವಿಭಾಗಗಳಿಂದ ತನ್ನ ಹೂಡಿಕೆಯನ್ನು ಹಿಂತೆಗೆದುಕೊಳ್ಳುವಂತಾಯಿತು. 1992ರಲ್ಲಿ ಆಗಿನ ಹೊಸ CEO ಯೋರ್ಮಾ ಒಲ್ಲಿಲಾರವರು ಟೆಲಿಸಂಪರ್ಕದ ಕಡೆಗೆ ಮಾತ್ರ ಗಮನ ಹರಿಸಲು ತೆಗೆದುಕೊಂಡ ಪ್ರಮುಖ, ಆಯಕಟ್ಟಿನ ನಿರ್ಧಾರವು ಬಹುಶಃ Nokiaದ ಇತಿಹಾಸದಲ್ಲಿಯೇ ಅತ್ಯಂತ ಪ್ರಮುಖ ನಿರ್ಧಾರವಾಗಿದೆ.  ಹೀಗಾಗಿ, 1990ರ ದಶಕದ ಉಳಿದ ಭಾಗದಲ್ಲಿ ರಬ್ಬರ್, ಕೇಬಲ್ ಮತ್ತು ಗೃಹಬಳಕೆಯ ಎಲೆಕ್ಟ್ರಾನಿಕ್ಸ್ ವಿಭಾಗಗಳನ್ನು ಕ್ರಮೇಣ ಮಾರುತ್ತಾ ಬರಲಾಗಿ Nokia ಟೆಲಿಸಂಪರ್ಕವೊಂದನ್ನು ಬಿಟ್ಟು ಇನ್ನುಳಿದ ಎಲ್ಲಾ ಉದ್ಯಮಗಳಿಂದ ಹೊರಬರಲಾರಂಭಿಸಿತು. 1991ರಷ್ಟು ಹಿಂದೆಯೇ Nokiaದ ನಾಲ್ಕನೇ ಒಂದು ಭಾಗದಷ್ಟು ಆದಾಯವು ಇನ್ನೂ ಅದರ ಫಿನ್ಲಂಡಿನ ಮಾರುಕಟ್ಟೆಯಿಂದಲೇ ಬರುತ್ತ ಇದ್ದಿತು.  ಆದರೆ, 1992ರ ಆಯಕಟ್ಟಿನ ಬದಲಾವಣೆಗಳ ನಂತರ, Nokia ತನ್ನ ಉತ್ತರ ಅಮೆರಿಕಾ, ದಕ್ಷಿಣ ಅಮೆರಿಕಾ ಮತ್ತು ಏಷ್ಯಾಗಳ ಮಾರುಕಟ್ಟೆಯಲ್ಲಿ ಬಹಳ ಹೆಚ್ಚಿನ ಲಾಭವನ್ನು ಪಡೆಯಲಾರಂಭಿಸಿತು.  Nokiaದ ಅತಿ ಹೆಚ್ಚಿನಮಟ್ಟದ ಊಹೆಯನ್ನೂ ಮೀರಿ ಸಿಡಿದುಕ್ಕುವ ಮಟ್ಟಕ್ಕೆ ಬೆಳೆದುನಿಂತ ಮೊಬೈಲ್ ಫೋನ್‌ಗಳ ಅಂತರ್ರಾಷ್ಟ್ರೀಯ ಜನಪ್ರಿಯತೆ ಮತ್ತು ಬೇಡಿಕೆಗಳಿಂದಾಗಿ 1990ರ ದಶಕದ ನಡುಭಾಗದಲ್ಲಿ ಸಾಗಾಣಿಕೆಯ ಬಿಕ್ಕಟ್ಟು ಉಂಟಾಯಿತು. ಇದರಿಂದಾಗಿ Nokia ತನ್ನ ಸಂಪೂರ್ಣ ಸಾಗಾಣಿಕೆಯ ಕಾರ್ಯಾಚರಣೆಯನ್ನು ಪುನರ್ವ್ಯವಸ್ಥಿತಗೊಳಿಸಬೇಕಾಗಿ ಬಂದಿತು.  1998ರ ಹೊತ್ತಿಗೆ ಟೆಲಿಸಂಪರ್ಕದೆಡೆ Nokia ಸಂಪೂರ್ಣವಾಗಿ ಗಮನ ಕೇಂದ್ರೀಕರಿಸಿದ್ದು ಮತ್ತು  GSM ತಂತ್ರಜ್ಞಾನಗಳ ಮೇಲೆ ಅದರ ಹಿಂದಿನ ಹೂಡಿಕೆಗಳಿಂದಾಗಿ ಕಂಪೆನಿಯು ಪ್ರಪಂಚದ ಮೊಬೈಲ್ ಫೋನ್ ತಯಾರಕರಲ್ಲಿ ಪ್ರಥಮ ಸ್ಥಾನಕ್ಕೆ ಏರುವಂತಾಯಿತು. 1996 ಮತ್ತು 2001ರ ಮಧ್ಯೆ Nokiaದ ಆದಾಯವು ಸುಮಾರು ಐದುಪಟ್ಟು ಹೆಚ್ಚಿತು, ಎಂದರೆ 6.5 ಬಿಲಿಯನ್ ಯುರೋಗಳಿಂದ 31 ಬಿಲಿಯನ್ ಯುರೋಗಳಷ್ಟಾಯಿತು. ಸಾಗಾಣಿಕೆಯ ವ್ಯವಸ್ಥೆಯು Nokiaಗೆ ಹೆಚ್ಚಿನ ದರ್ಜೆಯ ಅರ್ಥವ್ಯವಸ್ಥೆಗಳ ಜತೆಗೇ ತನ್ನ ವಿರೋಧಿಗಳ ಮೇಲೆ ಹೆಚ್ಚಿನ ಮೇಲ್ಗೈ ಸಾಧಿಸಲು ಅವಕಾಶ ನೀಡುತ್ತದೆ.
 ಇತ್ತೀಚಿನ ಇತಿಹಾಸ 

 ಮೈಲಿಗಲ್ಲುಗಳು ಮತ್ತು ಹೊಸ ಬಿಡುಗಡೆಗಳು 
Nokia ತನ್ನ ಕೊಮಾರೊಮ್, ಹಂಗರಿಯ ಮೊಬೈಲ್ ಫೋನ್ ಫ್ಯಾಕ್ಟರಿಯನ್ನು ಮೇ 5, 2000ರಂದು ಆರಂಭಿಸಿತು.
ಮಾರ್ಚ್ 2007ರಲ್ಲಿ, Nokiaವು ರೊಮಾನಿಯಾದ ಕ್ಲುಜ್ ಕೌಂಟಿ ಕೌನ್ಸಿಲ್‌ನ ಜತೆಗೆ ಜುಕು ಕಮ್ಯೂನ್‌ನ ಬಳಿ ಹೊಸ ಉದ್ದಿಮೆಯನ್ನು ಆರಂಭಿಸುವ ಸಲುವಾಗಿ ಸುತ್ತೋಲೆಯೊಂದಕ್ಕೆ ಸಹಿ ಮಾಡಿತು.  ಜರ್ಮನಿಯ ಬೋಚಮ್ನ ಫ್ಯಾಕ್ಟರಿಯಲ್ಲಿ ನಡೆಯುತ್ತಿದ್ದ ತಯಾರಿಕೆಯನ್ನು ಕಡಿಮೆ ವೇತನದ ದೇಶವೊಂದಕ್ಕೆ ಸ್ಥಳಾಂತರ ಮಾಡಿದ್ದರಿಂದ ಜರ್ಮನಿಯಲ್ಲಿ ಬಹಳ ಹಾಹಾಕಾರವೆದ್ದಿತು. ಮೇ 2007ರಲ್ಲಿ Nokiaವು 2003ರಲ್ಲಿ ಬಿಡುಗಡೆಯಾಗಿ, 200 ಮಿಲಿಯನ್‌ಗೂ ಹೆಚ್ಚಿನ ಸಂಖ್ಯೆಯಲ್ಲಿ ರಫ್ತಾದ ತನ್ನ Nokia 1100 ಹ್ಯಾಂಡ್‌ಸೆಟ್ ಅನ್ನು ಪ್ರಪಂಚದ ಗಾಹಕ ಬಳಕೆಯ ವಸ್ತುಗಳಲ್ಲಿ  ಪ್ರಥಮ ಸ್ಥಾನದಲ್ಲಿದೆಯೆಂದು  ಘೋಷಿಸಿತು. ನವೆಂಬರ್ 2007ರಲ್ಲಿ Nokiaವು ತನ್ನ Nokia N82 ಎಂಬ Xenon ಫ್ಲ್ಯಾಶ್ ಉಳ್ಳ ಮೊದಲ (ಮತ್ತು ಏಕೈಕ)  Nseries ಫೋನ್ ಅನ್ನು ಬಿಡುಗಡೆ ಮಾಡಿತು.  World conference in ಡಿಸೆಂಬರ್ 2007ರ Nokia ವಿಶ್ವ ಅಧಿವೇಶನದಲ್ಲಿ Nokia ತನ್ನ "Comes With Music" ಕಾರ್ಯಕ್ರಮವನ್ನು ಘೋಷಿಸಿತು: ಇದರ ಪ್ರಕಾರ Nokia ಸಾಧನದ ಕೊಳ್ಳುಗರು ಒಂದು ವರ್ಷದವರೆಗೆ ಉಚಿತವಾಗಿ ಸಂಗೀತದ ಡೌನ್‌ಲೋಡ್ ಮಾಡುವ ಕೊಡುಗೆಯನ್ನು ನೀಡಲಾಗಿತ್ತು.  ಈ ಸೇವೆಯು 2008ರ ದ್ವಿತೀಯಾರ್ಧ ಭಾಗದಲ್ಲಿ ವ್ಯಾವಹಾರಿಕವಾಗಿ ಲಭ್ಯವಾಗತೊಡಗಿತು.ಏಪ್ರಿಲ್ 2008ರಲ್ಲಿ Nokia ಜನರೊಂದಿಗೆ ಬಾಂಧವ್ಯವನ್ನು ಹೊಂದುವ ಸಲುವಾಗಿ, "ಪ್ರೇಕ್ಷಕ" ವರ್ಗವನ್ನು ತಮ್ಮ ಸೃಜನಶೀಲತೆ ಮತ್ತು ಮೊಬೈಲ್ ಸಾಧನಗಳನ್ನು ಬಳಸಿಕೊಂಡು Nokiaದ ಪ್ರೊಡಕ್ಷನ್ ಕಂಪೆನಿಯ ಭಾಗವಾಗಲು - ಒಂದು ಸಹಕಾರೀ ಫಿಲ್ಮಿನ ಚಿತ್ರೀಕರಣ, ನಟನೆ, ಸಂಕಲನ ಮತ್ತು ನಿರ್ಮಾಣದಲ್ಲಿ ಪಾಲ್ಗೊಳ್ಳಲು ಕೋರಿತು. Nokia Productions ಸ್ಪೈಕ್ ಲೀಯಿಂದ ನಿರ್ದೇಶಿಸಲ್ಪಟ್ಟ ಮೊತ್ತಮೊದಲ ಮೊಬೈಲ್ ಫಿಲ್ಮ್‌ಮೇಕಿಂಗ್ ಯೋಜನೆಯೆನಿಸಿಕೊಂಡಿತು.  ಒಂದು ಸಾಮಾನ್ಯ ಸ್ಕ್ರಿಪ್ಟ್ ಅನ್ನು ಹೊಂದಿದ್ದ ಈ ವಿಶಿಷ್ಟ ಸಹಕಾರೀ ಅನುಭವವು ಹಲವಾರು ಗಡಿರೇಖೆಗಳನ್ನು ಮೀರಿನಿಂತದ್ದಲ್ಲದೆ ನೂರಾರು ಕಲ್ಪನೆಗಳನ್ನು ಒಳಗೊಂಡಿತ್ತು.  ಈ ಫಿಲ್ಮ್ ಅಕ್ಟೋಬರ್ 2008ರಲ್ಲಿ ತೆರೆಕಂಡಿತು. 2008ರಲ್ಲಿ Nokiaವು ಇತರ BlackBerry ಸಾಧನಗಳಿಗೆ ಪೈಪೋಟಿ ನೀಡುವ ಸಲುವಾಗಿ ಸಂಪೂರ್ಣ ಕೀಬೋರ್ಡ್ ಮತ್ತು ಕಡಿಮೆ ಬೆಲೆಯುಳ್ಳ Nokia E71 ಅನ್ನು ಬಿಡುಗಡೆ ಮಾಡಿತು.Nokia ಆಗಸ್ಟ್ 2009ರಲ್ಲಿ ತಾವು ಅತ್ಯುತ್ಕೃಷ್ಟ ಮಟ್ಟದ Windows-ಆಧರಿತ Nokia Booklet 3G ಎಂಬ ಹೆಸರಿನ ಮಿನಿ ಲ್ಯಾಪ್‌ಟಾಪ್ಗಳನ್ನು ತಯಾರಿಸುವುದಾಗಿ ಘೋಷಣೆ ಮಾಡಿತು. ಸೆಪ್ಟೆಂಬರ್ 2, 2009ರಂದು Nokia X6 ಮತ್ತು X3 ಎಂಬ ಎರಡು ಹೊಸ ಸಂಗೀತ ಮತ್ತು ಸೋಶಿಯಲ್ ನೆಟ್ವರ್ಕಿಂಗ್ ಫೋನುಗಳನ್ನು ಹೊರತಂದಿತು.  Nokia X6ನಲ್ಲಿ 32GB ಆನ್-ಬೋರ್ಡ್ ಮೆಮೊರಿ, 3.2 ಇಂಚು ಫಿಂಗರ್ ಟಚ್ ಇಂಟರ್‌ಫೇಸ್ ಇದ್ದು 35 ಗಂಟೆಗಳಷ್ಟು ಕಾಲ ಇದು ನಿರಂತರವಾಗಿ ಸಂಗೀತವನ್ನು ಕೇಳಿಸಬಲ್ಲುದು. The Nokia X3 ಒಂದು ಫಸ್ಟ್ ಸೀರೀಸ್ 40 Ovi ಸ್ಟೋರ್-ಎನೇಬಲ್ಡ್ ಸಾಧನವಾಗಿದೆ.   X3 ಒಮ್ದು ಸಂಗೀತ ಸಾಧನವಾಗಿದ್ದು ಇದರಲ್ಲಿ ಸ್ಟೀರಿಯೋ ಸ್ಪೀಕರ್‌ಗಳು, ಅಳವಡಿಕೆಗೊಂಡಿರುವ ಎಫ್.ಎಂ ರೇಡಿಯೋ ಮತ್ತು 3.2 ಮೆಗಾಪಿಕ್ಸೆಲ್ ಕ್ಯಾಮೆರಾಗಳು ಲಭ್ಯವಿವೆ. 
ಸೆಪ್ಟೆಂಬರ್ 10, 2009ರಂದು Nokia ಸಾದರಪಡಿಸಿದ ಹೊಸ ಹ್ಯಾಂಡ್‌ಸೆಟ್ ಆದ 7705 Twist ಸ್ಪೋರ್ಟ್ಸ್ ಸ್ಕ್ವೇರ್ ಆಕಾರವನ್ನು ಹೊಂದಿದ್ದು ಇದನ್ನು ತಿರುಗಿಸಿ ಬಿಚ್ಚಿದರೆ ಒಂದು ಸಂಪೂರ್ಣ QWERTY ಕೀಪ್ಯಾಡ್ ಕಂಡುಬರುತ್ತದೆ.  Verizon Wireless ಮೂಲಕ ಮಾತ್ರ ಲಭ್ಯವಾಗಲಿರುವ ಈ ಹೊಸ ಮೊಬೈಲ್, ಒಂದು 3 ಮೆಗಾಪಿಕ್ಸೆಲ್ ಕ್ಯಾಮೆರಾ, ವೆಬ್ ಬ್ರೌಸಿಂಗ್, ವಾಯ್ಸ್ ಕಮ್ಯಾಂಡ್ ಮುಂತಾದ ವೈಶಿಷ್ಟ್ಯಗಳನ್ನು ಹೊಂದಿದ್ದು 3.44 ಔನ್ಸ್ ತೂಕದ್ದಾಗಿದೆ.  web browsing, voice commands and weighs around  ounces.

 ಪುನರ್ರಚನೆಗಳು 
ಏಪ್ರಿಲ್ 2003ರಲ್ಲಿ ನೆಟ್ವರ್ಕ್ಸ್ ಸಾಧನಗಳ ವಿಭಾಗದಲ್ಲಿ ಉಂಟಾದ ತೊಂದರೆಗಳಿಂದಾಗಿ ಕಾರ್ಪೊರೇಶನ್ ಆ ವಿಭಾಗವನ್ನು ವ್ಯವಸ್ಥಿತಗೊಳಿಸುವ ಸಲುವಾಗಿ ಲೇ-ಆಫ್‌ಗಳು ಮತ್ತು ವ್ಯವಸ್ಥೆಯ ಪುನರ್ರಚನೆಯೇ ಮುಂತಾದ ಹಲವಾರು ಕ್ರಮ  ಇದರಿಂದಾಗಿ ಫಿನ್ಲಂಡಿನಲ್ಲಿ Nokiaದ ಬಗೆಗಿನ ಸಾರ್ವಜನಿಕರಲ್ಲಿದ್ದ ಅಭಿಪ್ರಾಯ ಮೇಲುಕೆಳಗಾಯಿತು  ಮತ್ತು ಹಲವಾರು ಕೋರ್ಟ್ ಕೇಸ್ಗಳು ಹಾಗೂ ನೋಕಿಯಾವನ್ನು ಟೀಕೆಮಾಡುವ ಒಂದು ದೂರದರ್ಶನ ಸಾಕ್ಷ್ಯಚಿತ್ರ ಶೋವನ್ನು ಎದುರಿಸಬೇಕಾಗಿ ಬಂದಿತು. ಫೆಬ್ರುವರಿ 2006ರಲ್ಲಿ Nokia ಮತ್ತು Sanyo ತಮ್ಮ ನಡುವಣ CDMAಹ್ಯಾಂಡ್‌ಸೆಟ್ ವಹಿವಾಟಿನ ಜಂಟಿ ಯೋಜನೆಯನ್ನು ಆರಂಭಿಸುವ ಬಗೆಗಿನ ಮೆಮೊರಾಂಡಮ್ ಆಫ್ ಅಂಡರ್‌ಸ್ಟ್ಯಾಂಡಿಂಗ್ ಒಂದನ್ನು ಘೋಷಿಸಿತು. ಆದರೆ ಜೂನ್‌ನ ಹೊತ್ತಿಗೆ, ಅವರು ಯಾವುದೇ ಒಪ್ಪಂದಕ್ಕೆ ಬರದೇ ಮಾತುಕತೆಗಳನ್ನು ನಿಲ್ಲಿಸುವ ಘೋಷಣೆ ಮಾಡಿದರು.  Nokia ತಾನು CDMA ಸಂಶೋಧನೆ ಮತ್ತು ಅಭಿವೃದ್ಧಿಯಿಂದ ಹಿಂದೆ ಸರಿಯುವುದಾಗಿ ಮತ್ತು ಆಯ್ಕೆಮಾಡಿದ ಕೆಲವು ಮಾರುಕಟ್ಟೆಗಳಲ್ಲಿ ಮಾತ್ರ CDMA ವಹಿವಾಟನ್ನು ಮುಂದುವರೆಸುವುದಾಗಿ ಹೇಳಿಕೆ ನೀಡಿತು. ಜೂನ್ 2006ರಲ್ಲಿ ಯೋರ್ಮಾ ಒಲ್ಲಿಲಾ ತನ್ನ CEO ಹುದ್ದೆಯನ್ನು ತೊರೆದು Royal Dutch Shell ನ  ಚೇರ್ಮನ್ ಸ್ಥಾನವನ್ನು ಪಡೆದುಕೊಂಡು ಆಲ್ಲಿ-ಪೆಕ್ಕಾ ಕಲ್ಲಾಸ್‌ವ್ಯುವೋರವರಿಗೆ ದಾರಿಮಾಡಿಕೊಟ್ಟರು. ಮೇ 2008ರಲ್ಲಿ Nokia ತನ್ನ ವಾರ್ಷಿಕ ಶೇರುದಾರರ ಮೀಟಿಂಗ್‌ನಲ್ಲಿ ತಾವು ಸಂಪೂರ್ಣವಾಗಿ ಇಂಟರ್ನೆಟ್ ಉದ್ಯಮವನ್ನು ಪ್ರವೇಶಿಸಬೇಕೆಂದಿರುವುದಾಗಿ ಘೋಷಿಸಿತು.  Nokia ತನ್ನನ್ನು ಒಂದು ಟೆಲಿಫೋನ್ ಕಂಪೆನಿಯಾಗಿ ಗುರುತಿಸಿಕೊಳ್ಳಲು ಇಚ್ಚಿಸುತ್ತಿಲ್ಲ Google, Apple ಮತ್ತು Microsoft ಇದರ ಹೊಸ ರೂಪಕ್ಕೆ ಸಾಮಾನ್ಯ ಪೈಪೋಟಿಗಳಾಗಿ ಕಂಡುಬರುತ್ತಿಲ್ಲವಾದರೂ ಮುಂದೆ ಇವರುಗಳನ್ನು ಪ್ರಮುಖ ಆಟಗಾರರನ್ನಾಗಿ ಪರಿಗಣಿಸಬಹುದಾಗಿದೆ. ನವೆಂಬರ್ 2008ರಲ್ಲಿ Nokia ತಾನು ಜಪಾನ್‌ನಲ್ಲಿ ಮೊಬೈಲ್ ಫೋನ್ ವಿತರಣೆಯನ್ನು ನಿಲ್ಲಿಸುತ್ತಿರುವುದಾಗಿ ಘೋಷಣೆ ಮಾಡಿತು. ಮುಂದಿನ ಡಿಸೆಂಬರ್‌ನ ಆರಂಭದಲ್ಲಿ, Nokia E71ನ ವಿತರಣೆಯನ್ನು NTT docomoಮತ್ತು SoftBank Mobileಗಳೆರಡರಿಂದಲೂ ನಿಲ್ಲಿಸಲಾಯಿತು. Nokia Japan ಇಂದಿಗೂ ಜಾಗತಿಕ ಸಂಶೋಧನೆ ಮತ್ತು ಅಭಿವೃದ್ಧಿ ಕಾರ್ಯಕ್ರಮಗಳನ್ನು, ವ್ಯಾಪಾರದ ಸೋರ್ಸಿಂಗ್, ಹಾಗೂ docomoನ ಟೆಲಿಸಂಪರ್ಕ ನೆಟ್ವರ್ಕ್ ಅನ್ನು ಬಳಸಿಕೊಳ್ಳುವ Vertu ಲಕ್ಷುರಿ ಫೋನುಗಳ MVNO ಯೋಜನೆಯನ್ನು ಉಳಿಸಿಕೊಂಡಿದೆ. 
 ಸ್ವತ್ತುಗಳು 

ಸೆಪ್ಟೆಂಬರ್ 22, 2003ರಂದು Nokia Segaದ ಒಂದು ವಿಭಾಗವಾದ Sega.com ಅನ್ನು ಖರೀದಿಸಿತು ಹಾಗೂ ಇದು  Nokia N-Gage ಸಾಧನದ ಅಭಿವೃದ್ಧಿಗೆ ಪ್ರಮುಖ ತಳಹದಿಯಾಯಿತು.
ನವೆಂಬರ್ 16, 2005ರಂದು Nokia ಮತ್ತು Intellisync Corporation ಎಂಬ ದತ್ತಾಂಶ ಮತ್ತು PIM ಸಿಂಕ್ರೊನೈಸೇಶನ್ ಸಾಫ್ಟ್‌ವೇರ್‌ನ ಪ್ರೊವೈಡರ್ ನಡುವೆ ಮಾಡಿಕೊಂಡ ಒಪ್ಪಂದದ ಮೂಲಕ Nokia Intellisync ಅನ್ನು ಕೊಂಡುಕೊಂಡಿತು.  ಫೆಬ್ರುವರಿ 10, 2006ರ ಹೊತ್ತಿಗೆ Nokia ಈ ಸ್ವಾಧೀನವನ್ನು ಪೂರ್ಣವಾಗಿ ಮುಗಿಸಿತು.
ಜೂನ್ 19, 2006ರಂದು Nokia ಮತ್ತು Siemens AG ತಮ್ಮ ಮೊಬೈಲ್ ಮತ್ತ್ತು ಫಿಕ್ಸೆಡ್-ಲೈನ್ ಮೊಬೈಲ್ ಫೋನ್ ನೆಟ್ವರ್ಕ್ ಸಾಧನಗಳ ವಹಿವಾಟುಗಳನ್ನು ವಿಲೀನಗೊಳಿಸಿ ಪ್ರಪಂಚದ ಅತೊ ದೊಡ್ಡ ನೆಟ್ವರ್ಕ್ ಸಂಸ್ಥೆಯಾದ Nokia Siemens Networks ಅನ್ನು ಆರಂಭಿಸುವುದಾಗಿ ಘೋಷಿಸಿದವು.  ಇದರ ಮೂಲಭೂತ ಸೌಕರ್ಯ ಕಂಪೆನಿಯಲ್ಲಿ ಎರಡೂ ಕಂಪನಿಗಳೂ ತಲಾ 50% ಭಾಗವನ್ನು ಹೊಂದಿದ್ದು ಇದರ ಪ್ರಧಾನ ಕಚೇರಿಯು ಫಿನ್ಲಂಡಿನ ಎಸ್ಪೂನಲ್ಲಿದ್ದಿತು.  ಈ ಕಂಪೆನಿಗಳು 2010ರ ಹೊತ್ತಿಗೆ ವಾರ್ಷಿಕವಾಗಿ €16 ಬಿಲಿಯನ್ನಷ್ಟು ಮಾರಾಟ ಹಾಗೂ €1.5 ಬಿಲಿಯನ್ ವೆಚ್ಚ ಉಳಿತಾಯವಾಗುವುದೆಂದು ಭವಿಷ್ಯ ನುಡಿದವು.  ಈ ಹೊಸ ಕಂಪೆನಿಗೆ Nokiaದ ಸುಮಾರು 20,000 ಸಿಬ್ಬಂದಿವರ್ಗವನ್ನು ವರ್ಗಾವಣೆ ಮಾಡಲಾಯಿತು.ಆಗಸ್ಟ್ 8, 2006ರಂದು Nokia ಮತ್ತು Loudeye Corp. ಎಂಬ ಕಂಪೆನಿಗಳೆರಡೂ ಸೇರಿಕೊಂಡು ತಮ್ಮ ನಡುವೆ ಆಗಿರುವ ಒಪ್ಪಂದದ ಪ್ರಕಾರ Nokia ಆನ್‌ಲೈನ್ ಸಂಗೀತ ವಿತರಕನಾಗಿರುವ Loudeye Corporation ಅನ್ನು  ಸುಮಾರು $60 ಮಿಲಿಯನ್‌ಗೆ ಕೊಂಡುಕೊಂಡಿರುವುದಾಗಿ ಘೋಷಣೆ ಮಾಡಿದವು. ಇದನ್ನು ಕಂಪೆನಿಯು ಹೆಡ್ಸೆಟ್‌ಗಳ ಮಾರಾಟವನ್ನು ಹೆಚ್ಚಿಸಲು ಉಪಯೋಗಿಸುವ ಸಲುವಾಗಿ ಆನ್‌ಲೈನ್ ಸಂಗೀತ ಸೇವೆಯಾಗಿ ಅಭಿವೃದ್ಧಿ ಪಡಿಸುತ್ತಿದೆ.  ಆಗಸ್ಟ್ 29, 2007ರಲ್ಲಿ ಆರಂಭಗೊಂದ ಈ( ಸೇವೆಯು ತನ್ನ ಎದುರಾಳಿಯಾದ iTunesಗೆ ಪೈಪೋಟಿ ನೀಡುವ ಸಲುವಾಗಿ ಇದೆ.  ಅಕ್ಟೋಬರ್ 16, 2006ರ ಹೊತ್ತಿಗೆ Nokia ಈ ಕಂಪೆನಿಯನ್ನು ಸಂಪೂರ್ಣವಾಗಿ ತನ್ನ ವಶಕ್ಕೆ ತೆಗೆದುಕೊಂಡಿತು. ಜುಲೈ 2007ರಲ್ಲಿ, Nokia ಫೋಟೋಗಳು, ವಿಡಿಯೋಗಳು ಮತ್ತು ಇನ್ನಿತರ ವ್ಯಕ್ತಿಗತ ಮಾಧ್ಯಮಗಳನ್ನು ವ್ಯವಸ್ಥಿತಗೊಳಿಸಲು ಮತ್ತು ಹಂಚಿಕೊಳ್ಳಲು ಸಂಪೂರ್ಣ ಶೇರಿಂಗ್ ಸೊಲ್ಯೂಶನ್ಸ್ ಆಗಿರುವ Twangoನ ಎಲ್ಲಾ ಚಿರಸ್ಥಿರ ಸ್ವತ್ತುಗಳನ್ನು ಸ್ವಾಧೀನಪಡಿಸಿಕೊಂಡಿತು. ಸೆಪ್ಟೆಂಬರ್ 2007ರಲ್ಲಿ Nokia ಮೊಬೈಲ್ ಜಾಹೀರಾತು ತಂತ್ರಜ್ಞಾನ ಮತ್ತು ಸೇವೆಗಳನ್ನು ಸರಬರಾಜು ಮಾಡುತ್ತಿದ್ದ Enpocket ಅನ್ನು ಕೊಂಡುಕೊಳ್ಳುವ ತನ್ನ ನಿರ್ಧಾರವನ್ನು ಘೋಷಿಸಿತು. ಅಕ್ಟೋಬರ್ 2007ರಲ್ಲಿ ಶೇರುದಾರರು ಮತ್ತು ನಿಯಮಗಳ ಒಪ್ಪಿಗೆಗೂ ಮುನ್ನ, Nokia Navteq ಎಂಬ ಯು.ಎಸ್ ಆಧರಿತ ಡಿಜಿಟಲ್ ಮ್ಯಾಪಿಂಗ್ ಡ್ಯಾಟಾವನ್ನು ಸರಬರಾಜು ಮಾಡುತ್ತಿದ್ದ ಕಂಪೆನಿಯನ್ನು $8.1 ಬಿಲಿಯನ್ ಮೊತ್ತಕ್ಕೆ ಕೊಂಡುಕೊಂಡಿತು. Nokia ಜುಲೈ 10, 2008ರಂದು ಈ ವಿಲೀನವನ್ನು ಪೂರ್ತಿಗೊಳಿಸಿತು. ಸೆಪ್ಟೆಂಬರ್ 2008ರಲ್ಲಿ Nokiaವು OZ Communications ಎಂಬ ಖಾಸಗೀ ಒಡೆತನದ, ಮಾಂಟ್ರಿಯಲ್, ಕೆನಡಾದ 220 ಸಂಖ್ಯೆಯ ಸಿಬ್ಬಂದಿವರ್ಗದ ಹೊಂದಿದ್ದ ಕಂಪೆನಿಯೊಂದನ್ನು ಕೊಂಡುಕೊಂಡಿತು. ಜುಲೈ 24, 2009ರಂದು Nokiaವು ಹ್ಯಾಂಬರ್ಗ್, ಜರ್ಮನಿಯಲ್ಲಿ ಸ್ಥಿತವಾಗಿದ್ದು ಸುಮಾರು 14 ಜನ ಸಿಬ್ಬಂದಿವರ್ಗವನ್ನು ಹೊಂದಿರುವ ಖಾಸಗೀ ಒಡೆತನದ Cellity ಎಂಬ ಮೊಬೈಲ್ ಸಾಫ್ಟ್‌ವೇರ್ ಕಂಪನಿಯ ಕೆಲವಾರು ಸ್ವತ್ತುಗಳನ್ನು ಮಾತ್ರ ಕೊಂಡುಕೊಂಡಿತು. cellityಯ ವಿಲೀನವು ಆಗಸ್ಟ್ 5, 2009ರಲ್ಲಿ ಮುಗಿಯಿತು. ಸೆಪ್ಟೆಂಬರ್ 11, 2009ರಂದು Nokiaನ ಘೋಷಣೆಯ ಪ್ರಕಾರ "ಸುಮಾರು 10 ಮಂದಿ ಸಿಬ್ಬಂದಿವರ್ಗವನ್ನು ಹೊಂದಿರುವ, ಖಾಸಗೀ ಒಡೆತನದ, ಬಾಸ್ಟನ್, ಮೆಸಾಚುಸೆಟ್ಸ್‌ಗಳಲ್ಲಿ ತನ್ನ ಪ್ರಧಾನ ಕಚೇರಿಗಳನ್ನು ಹೊಂದಿರುವ Plum Ventures Inc.ನ ಕೆಲವು ಸ್ವತ್ತುಗಳನ್ನು ಮಾತ್ರ ಸ್ವಾಧೀನಪಡಿಸಿಕೊಳ್ಳಲಾಗುವುದು.  Plum Nokiaನ Social Location ಸೇವೆಗಳಿಗೆ ಸಹಕಾರಿಯಾಗಿರುವುದು." 

 ಕಾರ್ಪೊರೇಟ್ ಸಂಬಂಧಗಳು 
 ಕಾರ್ಪೊರೇಟ್ ರಚನೆ 
 ವಿಭಾಗಗಳು 
ಅಕ್ಟೋಬರ್ 1, 2009ರಿಂದ Nokia ನಾಲ್ಕು ಔದ್ಯಮಿಕ ವಿಭಾಗಗಳನ್ನು ಹೊಂದಿದೆ: ಸಾಧನಗಳು, ಸೇವೆಗಳು, ಪರಿಹಾರಗಳು ಮತ್ತು ಮಾರುಕಟ್ಟೆಗಳು.  ಈ ನಾಲ್ಕೂ ವಿಭಾಗಗಳು ಮೇರಿ ಟಿ.ಮೆಕ್‌ಡೊವೆಲ್ ನೇತೃತ್ವದ ಕಾರ್ಪೊರೇಟ್ ಡೆವೆಲಪ್‍ಮೆಂಟ್ ಆಫೀಸ್ ನಿಂದ ಕಾರ್ಯಾಚರಣಾ ನೆರವನ್ನು ಪಡೆಯುತ್ತವೆ ಮತ್ತು ಈ ವಿಭಾಗವು ಆಯಕಟ್ಟಿನ ಕಾರ್ಪೊರೇಟ್ ಮತ್ತು ಭವಿಷ್ಯದ ಬೆಳವಣಿಗೆಯ ಸುಸಂಧಿಗಳನ್ನು ಅನ್ವೇಷಿಸುವ ಕಾರ್ಯವನ್ನೂ ಮಾಡುತ್ತದೆ. ಏಪ್ರಿಲ್ 1, 2007ರಂದು Nokiaನ ನೆಟ್ವರ್ಕ್ಸ್ ಉದ್ಯಮಗಳ ಗುಂಪನ್ನು Siemensನ ಸ್ಥಿರ ಮತ್ತು ಮೊಬೈಲ್ ನೆಟ್ವರ್ಕುಗಳ ಸಾಗಾಣಿಕೆ ಸಂಬಂಧೀ ಕಾರ್ಯಾಚರಣೆಗಳ ಜತೆ ವಿಲೀನಗೊಳಿಸಿ Nokia ಮತ್ತು Siemensಗಳ ಜಂಟಿ ಒಡೆತನವುಳ್ಳ ಹಾಗೂ Nokiaದಿಂದ ಕನ್ಸಾಲಿಡೇಟ್ ಮಾಡಲಾದ Nokia Siemens Networks ಅನ್ನು ಆರಂಭಿಸಲಾಯಿತು.
 ಸಾಧನಗಳು 
 ಸೇವೆಗಳು 
ಸೇವಾ ವಿಭಾಗವು ಬಳಕೆದಾರರ ಇಂಟರ್ನೆಟ್ ಸೇವೆಗಳ ಐದು ಕ್ಷೇತ್ರಗಳಲ್ಲಿ ಕಾರ್ಯ ನಿರ್ವಹಿಸುತ್ತದೆ: ಸಂಗೀತ, ನಕ್ಷೆಗಳು, ಮಾಧ್ಯಮ, ಸಂದೇಶಗಳು ಮತ್ತು ಆಟಗಳು.  ನಿಕ್‌ಲಾಸ್ ಸವಾಂಡರ್ರ ನೇತೃತ್ವದ ಈ ವಿಭಾಗವು ಹಿಂದಿನ ಮಲ್ಟಿಮೀಡಿಯಾ ಮತ್ತು ಎಂಟರ್‌ಪ್ರೈಸ್ ಸೊಲ್ಯೂಶನ್ಸ್ ವಿಭಾಗಗಳ ಹಳೆಯ ಎಂಟರ್‌ಪ್ರೈಸ್ ಮತ್ತು ಗ್ರಾಹಕ ಡ್ರೈವರ್ ಸೇವೆಗಳ ವಹಿವಾಟುಗಳನ್ನು ಹೊಂದಿರುವುದೇ ಅಲ್ಲದೆ ಹೊಸ ಸ್ವಾಧೀನದ ವಹಿವಾಟುಗಳನ್ನೂ(Loudeye, Gate5, Enpocket, Intellisync, Avvenu and OZ Communications) ನಡೆಸುತ್ತಿದೆ. ಈ ಸಿಬ್ಬಂದಿವರ್ಗವು ಟೆಲಿಸಂಪರ್ಕ ಉದ್ಯಮದ ಹೊರಗಿನ ಕಂಪೆನಿಗಳ ಜತೆ ತಂತ್ರಜ್ಞಾನದಲ್ಲಿ ಏಳಿಗೆ ಸಾಧಿಸುವ ಸಲುವಾಗಿ ಮತ್ತು ಆನ್‌ಲೈನ್ ಸೇವೆಗಳು, ಆಪ್ಟಿಕ್ಸ್, ಸಂಗೀತದ ಮೇಳೈಸುವಿಕೆ(ಸಿಂಕ್ರೊನೈಸೇಶನ್) ಮತ್ತು ಸ್ಟ್ರೀಮಿಂಗ್ ಮೀಡಿಯಾದಂತಹ ಹೊಸ ಅನ್ವಯಗಳು ಮತ್ತು ಸಾಧ್ಯತೆಗಳನ್ನು ಪರಿಚಯಿಸುವದಕ್ಕಾಗಿ ಕೆಲಸ ಮಾಡುತ್ತದೆ. 
 ಪರಿಹಾರಗಳು 
ಪರಿಹಾರ ವಿಭಾಗವು Nokiaದ ಯಾವುದೇ ತೊಂದರೆಗಳಿಗೆ ಪರಿಹಾರ ಸೂಚಿಸುವುದಲ್ಲದೆ ಇಲ್ಲಿ ಮೊಬೈಲ್ ಸಾಧನ, ವ್ಯಕ್ತಿಗತ ಸೇವೆಗಳು ಮತ್ತು ಅನುಕ್ರಮಣಿಕೆಗಳನ್ನು ಗ್ರಾಹಕರ ಅನುಕೂಲಕ್ಕಾಗಿ ಒಂದು ಪ್ಯಾಕೇಜ್‌ಗೆ ಸೇರಿಸಲಾಗಿದೆ.  ಈ ವಿಭಾಗಕ್ಕೆ ಆಲ್ಬೆರ್ತೋ ಟೊರೆಸ್ ಪ್ರಮುಖರಾಗಿದ್ದಾರೆ.
 ಮಾರುಕಟ್ಟೆಗಳು 
Nokiaದ ಗ್ರಾಹಕ ಮತ್ತು ಮಾರುಕಟ್ಟೆ ಕಾರ್ಯಾಚರಣೆಗಳ ವಿಭಾಗದ ಹೊಸ ಮುಖವಾಗಿರುವ ಈಗಿನ ಮಾರುಕಟ್ಟೆ ವಿಭಾಗವು ಆನ್‌ಸ್ಸಿ ವಾನ್‌ಜೊಕಿಯವರ ನೇತೃತ್ವದಲ್ಲಿ ಸರಬರಾಜು ಸರಣಿಗಳು, ಮಾರಾಟ ಹಾದಿಗಳು,ಬ್ರ್ಯಾಂಡ್ ಮತ್ತು ಕಂಪೆನಿಯ ಮಾರುಕಟ್ಟೆ ಕಾರ್ಯಕಲಾಪಗಳನ್ನು ನೋಡಿಕೊಳ್ಳುವ ಜವಾಬ್ದಾರಿಯನ್ನು ಹೊತ್ತಿದೆ.

 ಸಹಾಯಕರುಗಳು 
Nokia ಹಲವಾರು ಅಧೀನ ಗುಂಪುಗಳನ್ನು ಹೊಂದಿದ್ದು ಇದರಲ್ಲಿ 2009ರ ಹೊತ್ತಿಗೆ ಪ್ರಮುಖವಾದುವೆಂದರೆ Nokia Siemens Networks ಮತ್ತು Navteq.  ಇನ್ನುಳಿದ ಹೆಸರಿಸಬಹುದಾದ ಅಧೀನ ಕಂಪೆನಿಗಳೆಂದರೆ, ಬ್ರಿಟೀಶ್ ಮೂಲದ ಲಕ್ಷುರಿ ಮೊಬೈಲ್ ಫೋನುಗಳ ತಯಾರಿಕೆ ಮತ್ತು ಮಾರಾಟಕ್ಕೆ ಹೆಸರಾಗಿರುವ Vertu; ನಾರ್ವೇಜಿಯನ್ ಮೂಲದ ಸಾಫ್ಟ್‌ವೇರ್ ಕಂಪೆನಿಯಾದ Qt Software, ಮತ್ತು ಗ್ರಾಹಕ ಇ-ಮೆಯಿಲ್ ಮತ್ತು ಇನ್‌ಸ್ಟಂಟ್ ಸಂದೇಶ ಸೇವೆಯನ್ನು ಒದಗಿಸುವ ಕಂಪೆನಿಯಾದ OZ Communications. 2008ರವರೆಗೂ Nokiaವು ತಾನು ಮತ್ತು ಇತರ ತಯಾರಕರು ಬಳಸುತ್ತಿದ್ದ Symbian OS ಎಂಬ ಸ್ಮಾರ್ಟ್‌ಫೋನ್ ಆಪರೇಟಿಂಗ್ ಸಿಸ್ಟಮ್ ಅನ್ನು ತಯಾರಿಸುತ್ತಿದ್ದ ಸಾಫ್ಟ್‌ವೇರ್ ಅಭಿವೃದ್ಧಿ ಮತ್ತು ಪರವಾನಗಿ ಕಂಪೆನಿಯಾದ Symbian Limitedನ ಪ್ರಮುಖ ಶೇರುದಾರನಾಗಿದ್ದಿತು.  2008ರಲ್ಲಿ Nokia Symbian Ltd ಅನ್ನು ಸ್ವಾಧೀನಪಡಿಸಿಕೊಂಡು ಇತರ ಕೆಲವು ಕಂಪೆನಿಗಳ ಜತೆಗೆ Symbian platform ಅನ್ನು ರಾಯಧನ ಮುಕ್ತ ಮತ್ತು ಓಪನ್ ಸೋರ್ಸ್(ಮುಕ್ತ ಮೂಲ) ರೀತಿಯಲ್ಲಿ ಹಂಚಿಕೆ ಮಾಡುವ ಸಲುವಾಗಿ Symbian Foundation ಅನ್ನು ಹುಟ್ಟುಹಾಕಿದರು.
 Nokia Siemens Networks 

Nokia Siemens Networks (ಮುಂಚಿನ Nokia Networks) ಆಪರೇಟರ್‌ಗಳು ಮತ್ತು ಸರ್ವಿಸ್ ಪ್ರೊವೈಡರುಗಳಿಗೆ ವೈರ್‌ಲೆಸ್ ಮತ್ತು ವೈರ್ಡ್ ನೆಟ್ವರ್ಕ್ ಸೌಲಭ್ಯಗಳು, ಸಂಪರ್ಕ ಮತ್ತು ನೆಟ್ವರ್ಕ್ಸ್ ಪ್ಲಾಟ್‍ಫಾರಮ್‌ಗಳು ಮತ್ತು ವೃತ್ತಿಪರ ಸೇವೆಗಳನ್ನು ಒದಗಿಸುತ್ತದೆ.  Nokia Siemens Networks GSM, EDGE, 3G/W-CDMA ಮತ್ತು WiMAX ರೇಡಿಯೊ ಆಕ್ಸೆಸ್ ನೆಟ್ವರ್ಕುಗಳು; ಹೆಚ್ಚುತ್ತಿರುವ IP ಮತ್ತು ಮಲ್ಟಿ ಆಕ್ಸೆಸ್ ಸಾಮರ್ಥ್ಯಗಳನ್ನು ಹೊಂದಿರುವ ಕೋರ್ ನೆಟ್ವರ್ಕ್‌ಗಳು; ಹಾಗೂ ಸೇವೆಗಳ ಕಡೆಗೆ ತನ್ನ ಸಂಪೂರ್ಣ ಗಮನವನ್ನು ಹರಿಸುತ್ತದೆ. ಜೂನ್ 19, 2006ರಂದು Nokia ಮತ್ತು Siemens AGಗಳು ತಮ್ಮ ಮೊಬೈಲ್ ಮತ್ತು ಫಿಕ್ಸೆಡ್-ಲೈನ್ ಫೋನ್ ನೆಟ್ವರ್ಕ್ ಸಾಧನಗಳ ವಹಿವಾಟುಗಳನ್ನು ಒಟ್ಟುಸೇರಿಸಿ ಪ್ರಪಂಚದ ಅತಿ ದೊಡ್ಡ ನೆಟ್ವರ್ಕ್ ಸಂಸ್ಥೆಯಾದ Nokia Siemens Networks ಅನ್ನು ಸ್ಥಾಪಿಸುತ್ತಿರುವುದಾಗಿ ಘೋಷಿಸಿದರು.  Nokia Siemens Networksನ ಬ್ರ್ಯಾಂಡ್ ಗುರುತನ್ನು 2007ರ ಫೆಬ್ರುವರಿಯಲ್ಲಿ ಬಾರ್ಸಿಲೋನಾದಲ್ಲಿ ನಡೆದ 3GSM ವಿಶ್ವ ಕಾಂಗ್ರೆಸ್‌ನಲ್ಲಿ ಆನಂತರ ಹೊರತರಲಾಯಿತು. ಮಾರ್ಚ್ 2009ರವರೆಗಿನ ಅಂಕಿ ಅಂಶಗಳ ಪ್ರಕಾರ Nokia Siemens Networks 150ಕ್ಕೂ ಹೆಚ್ಚಿನ ದೇಶಗಳಲ್ಲಿ ಹರಡಿರುವ 600ಕ್ಕು ಹೆಚ್ಚು ಆಪರೇಟರ್ ಗ್ರಾಹಕರಿಗೆ ಸೇವೆ ಸಲ್ಲಿಸುತ್ತದೆ ಮಾತ್ರವಲ್ಲದೆ ಇದರ ನೆಟ್ವರ್ಕುಗಳ ಮುಖಾಂತರ ಸುಮಾರು 1.5 ಬಿಲಿಯನ್ ಜನರು ಸಂಪರ್ಕ ಹೊಂದಿದ್ದಾರೆ.
 Navteq 

Navteq ಎನ್ನುವುದು ಚಿಕಾಗೋ, ಇಲಿನಾಯ್ಸ್ ಮೂಲದ್ದಾಗಿದ್ದು ಇದು ಆಟೋಮೋಟಿವ್ ನ್ಯಾವಿಗೇಶನ್ ವ್ಯವಸ್ಥೆಗಳು ಮತ್ತು ಮೊಬೈಲ್ ನ್ಯಾವಿಗೇಶನ್ ಸಾಧನಗಳಿಗೆ ಡಿಜಿಟಲ್ ಮ್ಯಾಪ್ ಡ್ಯಾಟಾ ಒದಗಿಸುವುದು, ಇಂಟರ್ನೆಟ್ ಆಧರಿತ ಮ್ಯಾಪಿಂಗ್ ಅಪ್ಲಿಕೇಶನ್‌ಗಳು, ಮತ್ತು ಸರ್ಕಾರೀ ಮತ್ತು ವ್ಯಾಪಾರೀ ಪರಿಹಾರಗಳನ್ನು ಒದಗಿಸುವುದೇ ಮೊದಲಾದ ಕೆಲಸಗಳನ್ನು ಮಾಡುತ್ತದೆ. Navteq ಅನ್ನು Nokia ಅಕ್ಟೋಬರ್ 1, 2007ರಂದು ವಿಲೀನ ಮಾಡಿಕೊಂಡಿತು.  Navteqನ ಮ್ಯಾಪ್ ಡ್ಯಾಟಾವು ಈಗ Nokia Maps ಆನ್‌ಲೈನ್ ಸೇವೆಗಳ ಭಾಗವಾಗಿದ್ದು ಇಲ್ಲಿ ಬಳಕೆದಾರರು ನಕ್ಷೆಗಳನ್ನು, ಧ್ವನಿ-ಮಾರ್ಗದರ್ಶಕ ನ್ಯಾವಿಗೇಶನ್ ಮತ್ತು ಇತರ ಸಂದರ್ಭಪ್ರಜ್ಞೆಯುಳ್ಳ ಜಾಲ ಸೇವೆಗಳನ್ನು ಡೌನ್‌ಲೋಡ್ ಮಾಡಿಕೊಳ್ಳಬಹುದಾಗಿದೆ.  Nokia Maps ಎಂಬುದು Nokiaನ ಇಂಟರ್ನೆಟ್ ಆಧರಿತ ಆನ್‌ಲೈನ್ ಸೇವೆಗಳ Ovi ಬ್ರ್ಯಾಂಡ್‌ನ ಭಾಗವಾಗಿದೆ. 
 ಸಾಂಸ್ಥಿಕ ಆಡಳಿತ 
Nokiaನ ನಿಯಂತ್ರಣ ಮತ್ತು ನಿರ್ವಹಣೆಯು ಶೇರುದಾರರ ಸಾಮಾನ್ಯ ಸಭೆ ಮತ್ತು ಗ್ರೂಪ್ ಎಕ್ಸಿಕ್ಯುಟಿವ್ ಬೋರ್ಡ್‌ಗಳ(ಎಡ) ನಡುವೆ ಹಂಚಿಕೆಯಾಗಿದ್ದು, ಇದನ್ನು ಬೋರ್ಡ್ ಆಫ್ ಡೈರೆಕ್ಟರ್ಸ್‌ನ(ಬಲ) ಮಾರ್ಗದರ್ಶನದಲ್ಲಿ ನಡೆಸಲಾಗುತ್ತದೆ.  ಗ್ರೂಪ್ ಎಕ್ಸಿಕ್ಯುಟಿವ್ ಬೋರ್ಡ್‌ನ ಚೇರ್ಮನ್ ಮತ್ತು ಉಳಿದ ಸದಸ್ಯರನ್ನು ಬೋರ್ಡ್ ಆಫ್ ಡೈರೆಕ್ಟರ್ಸ್ ನೇಮಕ ಮಾಡುತ್ತದೆ.  ಗ್ರೂಪ್ ಎಕ್ಸಿಕ್ಯುಟಿವ್ ಬೋರ್ಡಿನ ಚೇರ್ಮನ್ ಮಾತ್ರ ಬೋರ್ಡ್ ಆಫ್ ಡೈರೆಕ್ಟರ್ಸ್ ಮತ್ತು ಗ್ರೂOnly the Chairman of the Group Executive Board can belong to both, the Board of Directors and the Group Executive Board.  ಬೋರ್ಡ್ ಆಫ್ ಡೈರೆಕ್ಟರ್ಸ್‌ನ ಸಮಿತಿಯು ಒಂದು ಲೆಕ್ಕಪತ್ರ ತಪಾಸಣಾ ಸಮಿತಿ, ಸಿಬ್ಬಂದಿ ಸಮಿತಿ ಮತ್ತು ಕಾರ್ಪೊರೇಟ್ ಆಡಳಿತ ಹಾಗೂ ನಾಮನಿರ್ದೇಶನ ಸಮಿತಿಯನ್ನು ಹೊಂದಿರುತ್ತದೆ. ಕಂಪೆನಿಯ ಕಾರ್ಯಾಚರಣೆಗಳನ್ನು ಫಿನ್ನಿಶ್ ಕಂಪನೀಸ್ ಆಕ್ಟ್, Nokiaದ ಆರ್ಟಿಕಲ್ಸ್ ಆಫ್ ಅಸೋಸಿಯೇಶನ್ ಮತ್ತು ಕಾರ್ಪೊರೇಟ್ ಆಡಳಿತ ನಿರ್ದೇಶನಗಳು, ಹಾಗೂ ಸಂಬಂಧಿಸಿದ ಬೋರ್ಡ್ ಆಫ್ ಡೈರೆಕ್ಟರ್ಸ್‍ನ ಅಧಿಕಾರ ಚಲಾವಣೆಗಳ ಚೌಕಟ್ಟಿನ ಒಳಗಡೆ ನಿರ್ವಹಿಸಲಾಗುತ್ತದೆ.  
  style="width:50%;border:none;vertical-align:top" align="center"ಗ್ರೂಪ್ ಎಕ್ಸೆಕ್ಯುಟಿವ್ ಬೋರ್ಡ್  ಆಲ್ಲಿ-ಪೆಕ್ಕಾ ಕಲ್ಲಾಸ್‍ವ್ಯುಓ (ಚೇರ್ಮನ್), ಜನನ. 1953ಜೂನ್ 1, 2006ರಿಂದ ನೋಕಿಯಾ ಕಾರ್ಪೊರೇಶನ್ನಿನ ಅಧ್ಯಕ್ಷ, CEO ಮತ್ತು ಗ್ರೂಪ್ ಎಕ್ಸೆಕ್ಯುಟಿವ್ ಬೋರ್ಡ್ ಚೇರ್ಮನ್.   ಮೇ 3, 2007ರಿಂದ ನೋಕಿಯಾ ಬೋರ್ಡ್ ಆಫ್ ಡೈರೆಕ್ಟರ್ಸ್‌ನ ಸದಸ್ಯ  ನೋಕಿಯಾ 1980–1981ರೊಡನೆ, 1982ರಲ್ಲಿ ಮರುಸೇರ್ಪಡೆ, 1990ರಿಂದ ಗ್ರೂಪ್ ಎಕ್ಸೆಕ್ಯುಟಿವ್ ಬೋರ್ಡ್‌ನ ಸದಸ್ಯ. ಎಸ್ಕೋ ಆಹೋ, ಜನನ. (1954).ಕಾರ್ಯನಿರ್ವಾಹಕ ಉಪಾಧ್ಯಕ್ಷ, ಕಾರ್ಪೊರೇಟ್ ಸಂಬಂಧಗಳು ಮತ್ತು ಹೊಣೆಗಾರಿಕೆಗಳುನವೆಂಬರ್ 1, 2008ರಂದು ನೋಕಿಯಾಗೆ ಸೇರ್ಪಡೆ, 2009ರಿಂದ ಗ್ರೂಪ್ ಎಕ್ಸೆಕ್ಯುಟಿವ್ ಬೋರ್ಡ್‌ನ ಸದಸ್ಯ ಟಿಮೋ ಇಹಾಮ್ಯುವೋಟಿಲಾ, b. 1966ಕಾರ್ಯನಿರ್ವಾಹಕ ಉಪಾಧ್ಯಕ್ಷ, ಮುಖ್ಯ ವಿತ್ತ ಅಧಿಕಾರಿನೋಕಿಯಾದೊಡನೆ 1993–1996, 1999ರಲ್ಲಿ ಮರುಸೇರ್ಪಡೆ, 2007ರಿಂದ  ಗ್ರೂಪ್ ಎಕ್ಸೆಕ್ಯುಟಿವ್ ಬೋರ್ಡ್‌ನ ಸದಸ್ಯ ಮೇರಿ ಟಿ. ಮೆಕ್‌ಡೊವೆಲ್, ಜನನ. 1964ಕಾರ್ಯನಿರ್ವಾಹಕ ಉಪಾಧ್ಯಕ್ಷೆ, ಮುಖ್ಯ ಅಭಿವೃದ್ಧಿ ಅಧಿಕಾರಿನೋಕಿಯಾ 2004ಕ್ಕೆ ಸೇರ್ಪಡೆ, 2004ರಿಂದ ಗ್ರೂಪ್ ಎಕ್ಸೆಕ್ಯುಟಿವ್ ಬೋರ್ಡ್‌ನ ಸದಸ್ಯೆ. ಹಾಲ್‌ಸ್ಟೀನ್ ಮೋರ್ಕ್, ಜನನ. 1953ಕಾರ್ಯನಿರ್ವಾಹಕ ಉಪಾಧ್ಯಕ್ಷ, ಮಾನವ ಸಂಪನ್ಮೂಲಗಳುನೋಕಿಯಾ 1999ಕ್ಕೆ ಸೇರ್ಪಡೆ, 2004ರಿಂದ ಗ್ರೂಪ್ ಎಕ್ಸೆಕ್ಯುಟಿವ್ ಬೋರ್ಡ್‌ನ ಸದಸ್ಯ ಡಾ. ಟೇರೋ ಒಜಾನ್‌ಪೆರಾ, ಜನನ. 1966ಕಾರ್ಯನಿರ್ವಾಹಕ ಉಪಾಧ್ಯಕ್ಷ, ಸೇವೆಗಳುನೋಕಿಯಾ 1990ಕ್ಕೆ ಸೇರ್ಪಡೆ, 2005ರಿಂದ ಗ್ರೂಪ್ ಎಕ್ಸೆಕ್ಯುಟಿವ್ ಬೋರ್ಡ್‌ನ ಸದಸ್ಯ ನಿಕ್‌ಲಾಸ್ ಸವಾಂಡರ್, ಜನನ. 1962ಕಾರ್ಯನಿರ್ವಾಹಕ ಉಪಾಧ್ಯಕ್ಷ, ಸೇವೆಗಳುನೋಕಿಯಾ 1997ಕ್ಕೆ ಸೇರ್ಪಡೆ, 2006ರಿಂದ ಗ್ರೂಪ್ ಎಕ್ಸೆಕ್ಯುಟಿವ್ ಬೋರ್ಡ್‌ನ ಸದಸ್ಯ ರಿಚರ್ಡ್ ಎ. ಸೈಮನ್‌ಸನ್, ಜನನ. 1958ಕಾರ್ಯನಿರ್ವಾಹಕ, ಮೊಬೈಲ್ ಫೋನುಗಳು, ಸಾಧನಗಳುನೋಕಿಯಾ 2001ಕ್ಕೆ ಸೇರ್ಪಡೆ, 2004ರಿಂದ ಎಕ್ಸೆಕ್ಯುಟಿವ್ ಬೋರ್ಡ್‌ನ ಸದಸ್ಯ ಆಲ್ಬೆರ್ತೋ ಟೊರೆಸ್, b. 1965ಕಾರ್ಯನಿರ್ವಾಹಕ ಉಪಾಧ್ಯಕ್ಷ, ಪರಿಹಾರಗಳುನೋಕಿಯಾ 2004ಕ್ಕೆ ಸೇರ್ಪಡೆ, ಅಕ್ಟೋಬರ್ 1, 2009ರಿಂದ ಗ್ರೂಪ್ ಎಕ್ಸೆಕ್ಯುಟಿವ್ ಬೋರ್ಡ್‌ನ ಸದಸ್ಯ ಆನ್‌ಸ್ಸಿ ವಾಂಜೊಕಿ, ಜನನ. 1956ಕಾರ್ಯನಿರ್ವಾಹಕ ಉಪಾಧ್ಯಕ್ಷ, ಮಾರುಕಟ್ಟೆಗಳುನೋಕಿಯಾ 1991ಕ್ಕೆ ಸೇರ್ಪಡೆ, 1998ರಿಂದ ಗ್ರೂಪ್ ಎಕ್ಸೆಕ್ಯುಟಿವ್ ಬೋರ್ಡ್‌ನ ಸದಸ್ಯ ಡಾ. ಕಾಯ್ ಓಯಿಸ್ತಾಮೋ, ಜನನ. 1964ಕಾರ್ಯನಿರ್ವಾಹಕ ಉಪಾಧ್ಯಕ್ಷ, ಸಾಧನಗಳುನೋಕಿಯಾ 1991ಕ್ಕೆ ಸೇರ್ಪಡೆ, 2005ರಿಂದ ಗ್ರೂಪ್ ಎಕ್ಸೆಕ್ಯುಟಿವ್ ಬೋರ್ಡ್‌ನ ಸದಸ್ಯ style="width:50%;border:none;vertical-align:top" align="center"ನಿರ್ದೇಶಕರ ಸಮಿತಿ ಯೊರ್ಮಾ ಓಲ್ಲಿಲಾ (ಚೇರ್ಮನ್), ಜನನ. 1950 1995ರಿಂದ ಸಮಿತಿಯ ಸದಸ್ಯ, 1999ರಿಂದ ನಿರ್ದೇಶಕರ ಸಮಿತಿಯ ಚೇರ್ಮನ್ ರಾಯಲ್ ಡಚ್ ಶೆಲ್ PLCಯ ನಿರ್ದೇಶಕರ ಸಮಿತಿಯ ಚೇರ್ಮನ್ ಡೇಮ್ ಮಾರ್ಜೊರೀ ಸ್ಕಾರ್ಡಿನೋ (ಉಪಾಧ್ಯಕ್ಷೆ), ಜನನ. 1947 2001ರಿಂದ ಸಮಿತಿಯ ಸದಸ್ಯೆ ಕಾರ್ಪೊರೇಟ್ ವಿಧಾಯಕ ಮತ್ತು ನಾಮನಿರ್ದೇಶನ ಸಮಿತಿಯ ಚೇರ್ಮನ್, ಸಿಬ್ಬಂದಿ ಸಮಿತಿಯ ಸದಸ್ಯೆ Pearson PLCಯ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ ಮತ್ತು ನಿರ್ದೇಶಕರ ಸಮಿತಿಯ ಸದಸ್ಯೆಜೋರ್ಗ್ ಎಹ್ರ್‌ನ್‌ರೂಥ್, ಜನನ. 1940 2000ದಿಂದ ಸಮಿತಿಯ ಸದಸ್ಯಲೆಕ್ಕಶೋಧನಾ ಸಮಿತಿಯ ಚೇರ್ಮನ್, ಕಾರ್ಪೊರೇಟ್ ವಿಧಾಯಕ ಮತ್ತು ನಾಮನಿರ್ದೇಶನ ಸಮಿತಿಯ ಸದಸ್ಯ ಲಲಿತಾ ಡಿ. ಗುಪ್ತೆ, ಜನನ. 1948 2007ರಿಂದ ಸಮಿತಿಯ ಸದಸ್ಯೆ, ಲೆಕ್ಕಶೋಧನಾ ಸಮಿತಿಯ ಸದಸ್ಯೆ ICICI Venture Funds Management Co Ltd.ನ ಕಾರ್ಯನಿರ್ವಾಹಕೇತರ ಚೇರ್ಮನ್ ಡಾ. ಬೆಂಗ್ಟ್ ಹೋಮ್‌ಸ್ಟ್ರಾಮ್, ಜನನ. 19491999ರಿಂದ ಸಮಿತಿಯ ಸದಸ್ಯ ಮೆಸಾಚುಸೆಟ್ಸ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಯಲ್ಲಿ ಪಾಲ್ ಎ. ಸ್ಯಾಮುಯೆಲ್ಸನ್ ಪ್ರೊಫೆಸರ್ ಆಫ್ ಎಕನಾಮಿಕ್ಸ್ joint appointment at the MIT Sloan School of Managementನಲ್ಲಿ ಜಂಟಿ Dr. Henning Kagermann, b. 1947Board member since 2007, Member of the Personnel CommitteeCEO and Chairman of the Executive Board of SAP AG Olli-Pekka Kallasvuo, b. 1953Board member since 2007President and CEO of Nokia Corporation Per Karlsson, b. 1955Board member since 2002, Independent Corporate AdvisorChairman of the Personnel Committee, Member of the Corporate Governance and Nomination Committee Isabel Marey-Semper, b. 1967Board member since 2009, Member of the Audit CommitteeChief Financial Officer, EVP in charge of strategy of PSA Peugeot Citroën Risto Siilasmaa, b. 1966Board member since 2008, Member of the Audit CommitteeFounder and Chairman of F-Secure Keijo Suila, b. 1945Board member since 2006, Member of the Audit Committee

 Former corporate officers 
 ಚೀಫ್ ಎಕ್ಸೆಕ್ಯುಟಿವ್ ಆಫೀಸರ್ಸ್   ಬೋರ್ಡ್ ಆಫ್ ಡೈರೆಕ್ಟರ್ಸ್‌ನ ಚೇರ್ಮನ್    ಬ್ಯೋರ್ನ್ ವೆಸ್ಟರ್‌ಲುಂಡ್  1967–1977    ಲಾರಿ ಜೆ. ಕಿವೆಕಾಸ್  1967–1977   ಸೈಮೋ ವುಒರಿಲೆಹ್ತೋ  1988–1990  ಕಾರಿ ಕೈರಮೋ  1977–1988   ಬ್ಯೋರ್ನ್ ವೆಸ್ಟರ್‌ಲುಂಡ್  1977–1979  ಮಿಕಾ ಟೀವೋಲಾ  1990–1992  ಸೈಮೋ ವುಒರಿಲೆಹ್ತೋ  1988–1992   ಮಿಕಾ ಟೀವೋಲಾ  1979–1986  ಕ್ಯಾಸಿಮಿರ್ ಎಹ್ರ್‌ರ್ನ್‌ರೂಥ್  1992–1999  ಜೋರ್ಮಾ ಓಲ್ಲಿಲಾ  1992–2006   ಕಾರಿ ಕೈರಮೋ  1986–1988  ಜೋರ್ಮಾ ಓಲ್ಲಿಲಾ  1999–  ಆಲ್ಲಿ-ಪೆಕ್ಕಾ ಕಲ್ಲಾಸುವುಓ  2006–     

 ಚಿಹ್ನೆಗಳು 

 ಷೇರುಗಳು 
Nokiaವು ಒಂದು ಸಾರ್ವಜನಿಕ ಸೀಮಿತ ಉತ್ತರದಾಯಿತ್ವ ಕಂಪೆನಿಯಾಗಿದ್ದು, ಹೆಲ್ಸಿಂಕಿ ಸ್ಟಾಕ್ ಎಕ್ಸ್‌ಚೇಂಜ್ನಲ್ಲಿ ಅದೇ ಹೆಸರಿನಿಂದಲೆ ಪಟ್ಟಿಯಾಗಿರುವ ಅತ್ಯಂತ ಹಳೆಯ(1915ರಿಂದ) ಕಂಪೆನಿಯೆನಿಸಿಕೊಂಡಿದೆ. Nokiaನ ಶೇರುಗಳನ್ನು ಫ್ರ್ಯಾಂಕ್‌ಫರ್ಟ್ ಸ್ಟಾಕ್ ಎಕ್ಸ್‌ಚೇಂಜ್ನಲ್ಲಿ(1988ರಿಂದ) ಮತ್ತು ನ್ಯೂಯಾರ್ಕ್ ಸ್ಟಾಕ್ ಎಕ್ಸ್‌ಚೇಂಜ್ನಲ್ಲಿ(1994ರಿಂದ) ಕೂಡಾ ಪಟ್ಟಿಯಾಗಿವೆ.
 ಕಾರ್ಪೊರೇಟ್ ಸಂಸ್ಕೃತಿ 
Nokiaದ ಅಧಿಕೃತ ಕಾರ್ಪೊರೇಟ್ ಸಂಸ್ಕೃತಿಯ ಪ್ರಣಾಳಿಕೆಯಾಗಿರುವ The Nokia Way, ಒಂದು ಏರುತಗ್ಗುಗಳಿಲ್ಲದ ನೆಟ್ವರ್ಕ್ಡ್ ಸಂಸ್ಥೆಯೊಂದರಲ್ಲಿ ನಿರ್ಧಾರ ತೆಗೆದುಕೊಳ್ಳುವುದರ ವೇಗ ಮತ್ತು ಸಂದರ್ಭೋಚಿತತೆಯ ಬಗ್ಗೆ ಹೇಳುತ್ತದೆಯಾದರೂ ಕಾರ್ಪೊರೇಶನ್ನಿನ ಗಾತ್ರ ಸಾಮಾನ್ಯವಾಗಿ ಕೆಲಮಟ್ಟದವರೆಗೆ ಅಧಿಕಾರಶಾಹಿಯ ಮರ್ಜಿಗೆ ಒಳಪಟ್ಟಿರುವುದನ್ನು ಅಲ್ಲಗಳೆಯಲಾಗದು. Nokiaದ ಅಧಿಕೃತ ವ್ಯವಹಾರ ಭಾಷೆ  ಇಂಗ್ಲೀಷ್ ಆಗಿದೆ.  ಎಲ್ಲಾ ದಾಖಲೆಗಳನ್ನೂ ಆಂಗ್ಲಭಾಷೆಯಲ್ಲಿ ಬರೆಯಲಾಗುತ್ತದೆ ಮತ್ತು ಇದೇ ಭಾಷೆಯನ್ನು ಕಂಪೆನಿಯಲ್ಲಿ ಮಾತನಾಡಲು ಮತ್ತು ಇ-ಮೆಯಿಲ್‌ಗಳಲ್ಲಿ ಕೂಡ ಬಳಸಲಾಗುತ್ತದೆ.ಮೇ 2007ರ ವರೆಗೆ Nokia Values  ಅಥವಾ ನೋಕಿಯಾ ಮೌಲ್ಯಗಳು ಗ್ರಾಹಕರ ಸಂತೃಪ್ತಿ, ಗೌರವ, ಸಾಧನೆ, ಮತ್ತು ನವೀಕರಣ ಆಗಿದ್ದುವು.  ಮೇ 2007ರಲ್ಲಿ Nokia ತನ್ನ ಕಂಪೆನಿಯ ಮೌಲ್ಯಗಳು ಏನಾಗಿರಬೇಕೆಂದು ವಿಶ್ವದಾದ್ಯಂತ ನಡೆಸಿದ ಚರ್ಚೆಗಳ ಫಲಸ್ವರೂಪವಾಗಿ ಈ ಮೌಲ್ಯಗಳಲ್ಲಿ ಬದಲಾವಣೆಗಳನ್ನು ಮಾಡಿತು.   ಸಿಬ್ಬಂದಿಯ ಸಲಹೆಗಳ ಪ್ರಕಾರ ಈ ಹೊಸ ಮೌಲ್ಯಗಳು ಹೀಗಿದ್ದವು: Engaging You, Achieving Together, Passion for Innovation ಮತ್ತು Very Human.
 ಆನ್‌ಲೈನ್ ಸೇವೆಗಳು 
.mobi ಮತ್ತು Mobile Web 
Nokiaವು Mobile Webಗಾಗಿಯೇ ವಿಶೇಷವಾಗಿ  Top Level Domain (TLD) ಅನ್ನು ಪ್ರತಿಪಾದನೆ ಮಾಡಿದವರಲ್ಲಿ ಮೊದಲನೆಯದಾಗಿದ್ದು ಇದರಿಂದಾಗಿ ಅದು .mobi ಎಂಬ ವಿಸ್ತರಿಸಿದ ಡೊಮೇನ್ ಹೆಸರನ್ನು ಸೆಪ್ಟೆಂಬರ್ 2006ರಲ್ಲಿ ಅಧಿಕೃತವಾಗಿ ಬೆಂಬಲಿಸಿ ಅದನ್ನು ಹೊರತರುವಲ್ಲಿ ಪ್ರಮುಖ ಪಾತ್ರವನ್ನು ವಹಿಸಿತು.  ಅಂದಿನಿಂದ ಇಂದಿನವರೆಗೂ Nokia Nokia.mobi  ಎಂಬ ಬೃಹತ್ ಮೊಬೈಲ್ ಪೋರ್ಟಲ್ ಅನ್ನು ಬಿಡುಗಡೆ ಮಾಡಿದ್ದು, ಅದಕ್ಕೆ ಪ್ರತಿ ತಿಂಗಳೂ 100 ಮಿಲಿಯನ್‌ಗೂ ಹೆಚ್ಚಿನ ಭೇಟಿಗಳು ದಾಖಲಾಗುತ್ತವೆ.  ಇದರ ನಂತರ ಅದು ಮೊಬೈಲ್ ಜಾಹೀರಾತಿಗಾಗಿ ಬೆಳೆಯುತ್ತಿದ್ದ ಬೇಡಿಕೆಯನ್ನು ಪೂರೈಸುವುದಕ್ಕಾಗಿ ಒಂದು ಮೊಬೈಲ್ Ad Service (ಜಾಹೀರಾತು ಸೇವೆ)ಯನ್ನು ಆರಂಭಿಸಿತು.
 Ovi 

ಆಗಸ್ಟ್ 29, 2007ರಂದು ಘೋಷಿಸಲ್ಪಟ್ಟ Ovi, Nokiaದ "ಛತ್ರಿ ಕಲ್ಪನೆ"ಯ ಇಂಟರ್ನೆಟ್ ಸೇವೆಗಳಿಗೆ ನೀಡಿದ ಹೆಸರಾಗಿದೆ.  Ovi.comನಲ್ಲಿ ಕೇಂದ್ರೀಕೃತವಾಗಿರುವ ಇದನ್ನು ಒಂದು "ಪರ್ಸನಲ್ ಡ್ಯಾಶ್‌ಬೋರ್ಡ್" ಎಂಬಂತೆ ಪ್ರಚಾರ ಮಾಡಲಾಗಿದ್ದು ಇದನ್ನು ಬಳಸುವವರು ತಮ್ಮ ಸ್ನೇಹಿತರ ಜತೆ ಫೋಟೋಗಳನ್ನು ಹಂಚಿಕೊಳ್ಳಬಹುದು, ಸಂಗೀತ, ನಕ್ಷೆ ಮತ್ತು ಆಟಗಳನ್ನು ತಮ್ಮ ಫೋನಿಗೆ ನೇರವಾಗಿ ಡೌನ್‌ಲೋಡ್ ಮಾಡಿಕೊಳ್ಳಬಹುದು ಹಾಗೂ Yahoo's Flickr ಫೋಟೋ ಸೈಟ್‌ನಂತಹ ಮೂರನೇ ಪಕ್ಷದ ಸೇವೆಗಳನ್ನು ಕೂಡ ಪಡೆದುಕೊಳ್ಳಬಹುದು. Nokia ಇಂಟರ್ನೆಟ್ ಸೇವೆಗಳ ಪ್ರಪಂಚದ ಆಳದೆಡೆಗೆ ಧಾವಿಸುತ್ತಿರುವುದು, ಅದರಲ್ಲೂ ಪೈಪೋಟಿಗೆ Microsoft, Google ಮತ್ತು Appleನಂತಹವರಿರುವುದು ಬಹಳ ಮುಖ್ಯ ಬೆಳವಣಿಗೆಯಾಗಿದೆ. Oviಯ ಮೂಲಕ ಒದಗಿಸಲಾಗುವ ಸೇವೆಗಳಲ್ಲಿ ಮುಖ್ಯವಾದುವೆಂದರೆ the Ovi Store (Nokiaದ ಆಪ್ಲಿಕೇಶನ್ ಸ್ಟೋರ್), the Nokia Music Store, Nokia Maps, Ovi Mail, ಹಲವಾರು S60 smartphoneಗಳಿಗೆ ಲಭ್ಯವಿರುವ N-Gage ಮೊಬೈಲ್ ಗೇಮಿಂಗ್ ಪ್ಲಾಟ್‍ಫಾರ್ಮ್, Ovi Share, Ovi Files, ಮತ್ತು Contacts and Calendar. The Ovi Store, the Ovi ಅಪ್ಲಿಕೇಶನ್ ಸ್ಟೋರ್ ಅನ್ನು ಮೇ 2009ರಲ್ಲಿ ತೆರೆಯಲಾಯಿತು.  Ovi Store ಅನ್ನು ತೆರೆಯುವುದಕ್ಕೂ ಮುನ್ನ Nokia ತನ್ನ ಸಾಫ್ಟ್‌ವೇರ್ ಡೌನ್‌ಲೋಡ್! ಸ್ಟೋರ್ ಅನ್ನು   ಮತ್ತು ಒಂದು ಹಾಳುಗೆಡವಲಾದ MOSH ಭಂಡಾರವನ್ನು ಹಾಗೂ WidSets ಎಂಬ ವಿಜೆಟ್ ಸೇವೆಯನ್ನು ಅದರೊಳಗೆ ಕೂಡಿಸಿ ಒಂದುಗೂಡಿಸಿ ಸಮಗ್ರಗೊಳಿಸಿತು.
 My Nokia 
Nokia ತನ್ನ ಬಳಕೆದಾರರಿಗಾಗಿ My Nokia (my.nokia.comನಲ್ಲಿ ಲಭ್ಯವಿರುವ) ಎಂಬ ಉಚಿತ, ವ್ಯಕ್ತಿಗತ ಸೇವೆಯನ್ನು ನೀಡುತ್ತದೆ.  ರಿಜಿಸ್ಟರ್ ಮಾಡಿಕೊಂಡ My Nokia ಬಳಕೆದಾರರು ಈ ಕೆಳಗಿನ ಸೇವೆಗಳ ಪ್ರಯೋಜನಗಳನ್ನು ಪಡೆದುಕೊಳ್ಳಬಹುದು:
  ಅಂತರಜಾಲ, ಇ-ಮೇಲ್ ಮತ್ತು ಮೊಬೈಲ್ ಟೆಕ್ಸ್ಟ್ ಮೆಸೇಜುಗಳ ಮೂಲಕ ಟಿಪ್ಸ್ ಎಂಡ್ ಟ್ರಿಕ್ಸ್ ಅಲರ್ಟ್‌ಗಳು.  
 My Nokia Backup:  ಇದು ಮೊಬೈಲ್ ಕಾಂಟ್ಯಾಕ್ಟುಗಳು, ಕ್ಯಾಲೆಂಡರ್ ಲಾಗ್‌ಗಳು ಮತ್ತು ಹಲವಾರು ಇನ್ನಿತರ ಫೈಲುಗಳಿಗಾಗಿ ಇರುವ ಒಂದು ಉಚಿತ ಆನ್‌ಲೈನ್ ಬ್ಯಾಕಪ್ ಸೇವೆಯಾಗಿದೆ.  ಈ ಸೇವೆಗಾಗಿ GPRS ಸಂಪರ್ಕವನ್ನು ಹೊಂದಿರಬೇಕಾಗುತ್ತದೆ. 
 ಹಲವಾರು ರಿಂಗ್‌ಟೋನ್‌ಗಳು, ವಾಲ್‌ಪೇಪರ್‌ಗಳು, ಸ್ಕ್ರೀನ್‌ಸೇವರ್‌ಗಳು, ಆಟಗಳು ಮತ್ತು ಇನ್ನಿತರ ವಿಶೇಷಗಳನ್ನು ಉಚಿತವಾಗಿ ಡೌನ್‌ಲೋಡ್ ಮಾಡಬಹುದಾಗಿದೆ. 
 ಕಮ್ಸ್ ವಿದ್ ಮ್ಯೂಸಿಕ್ 
ಡಿಸೆಂಬರ್ 4, 2007ರಂದು Nokia ತನ್ನ "Nokia Comes With Music" ಪ್ರಯತ್ನವನ್ನು ಆರಂಭಿಸುವ ಘೋಷಣೆಯನ್ನು ಮಾಡಿತು, ಹಾಗೂ ಈ ಕಾರ್ಯಕ್ರಮದ ಅಂಗವಾಗಿ Universal Music Group International,Sony BMG, Warner Music Group, ಮತ್ತು EMIಗಳ ಜತೆಗೇ ನೂರಾರು ಸ್ವತಂತ್ರ  ಲೇಬಲ್‌ಗಳು ಮತ್ತು  ಸಂಗೀತ ಸಂಗ್ರಹಕಾರರೊಂದಿಗಿನ ಪಾಲುದಾರಿಕೆಯ ಮೂಲಕ ಒಂದು Nokia Comes With Music ಎಡಿಶನ್ ಫೋನ್ ಅನ್ನು ಖರೀದಿಸಿದರೆ ಅದಕ್ಕೆ ಅನುಗುಣವಾಗಿ 12, 18, ಅಥವಾ 24 ತಿಂಗಳುಗಳ ಅಡೆತಡೆಯಿಲ್ಲದ ಉಚಿತ ಸಂಗೀತ ಡೌನ್‌ಲೋಡ್‌ಗಳನ್ನು ಒದಗಿಸುವಂತೆ ಏರ್ಪಾಡು ಮಾಡಿತು.   ಉಚಿತ ಡೌನ್‌ಲೋಡ್‌ಗಳ ಅವಧಿ ಮುಗಿದ ನಂತರವೂ ಬಳಕೆಯನ್ನು ನವೀಕರಿಸದಿದ್ದರೂ ಕೂಡ ಈ ಟ್ರ್ಯಾಕ್‌ಗಳನ್ನು ಇಟ್ಟುಕೊಳ್ಳಬಹುದಾದ ಸೌಲಭ್ಯವಿದೆ.  ಈ ಡೌನ್‌ಲೋಡುಗಳು PC ಮತ್ತು ಮೊಬೈಲ್ -ಎರಡನ್ನೂ ಆಧರಿಸಿದವಾಗಿವೆ.
 Nokia ಮೆಸೇಜಿಂಗ್ 
ಆಗಸ್ಟ್ 13, 2008ರಂದು Nokiaವು ಆರಂಭಿಸಿದ "Nokia Email service" ಎಂಬ ಹೊಸ ತಳ್ಳುವ ಇ-ಮೆಯಿಲ್ ಸೇವೆಯ ಬೀಟಾ ಬಿಡುಗಡೆಯು ಇಂದು Nokia Messagingನ ಭಾಗವಾಗಿ ಬೆಳೆದುನಿಂತಿದೆ.  Nokia Messaging ಎಂಬುದು ಒಂದು ಕೇಂದ್ರೀಕೃತ, ಅತಿಥೇಯ ಸೇವೆಯಾಗಿದ್ದು ಇದು Nokia Messagingನ ಕ್ಲೈಂಟ್ ಮತ್ತು ಬಳಕೆದಾರನ ಇ-ಮೆಯಿಲ್ ಸರ್ವರ್‌ನ ನಡುವೆ ಬದಲೀ ಪ್ರತಿನಿಧಿಯ ಕೆಲಸವನ್ನು ಮಾಡುತ್ತದೆ.   ಇದು ಫೋನ್ ಮತ್ತು ಇ-ಮೆಯಿಲ್ ಸರ್ವರ್‌ಗಳ ನಡುವೆ ನೇರ ಸಂಪರ್ಕವಾಗಲು ಬಿಡುವುದಿಲ್ಲವಾದ್ದರಿಂದ ಇ-ಮೆಯಿಲ್ ಗುರುತುದಾಖಲೆಗಳನ್ನು Nokiaದ ಸರ್ವರ್‌ಗಳಿಗೆ ಕಳುಹಿಸಬೇಕಾಗಿ ಬರುತ್ತದೆ.  ಕ್ಲೈಂಟ್ ಮತ್ತು ಸರ್ವರ್‌ಗಳ ನಡುವಿನ ಇ-ಮೆಯಿಲುಗಳನ್ನು ವರ್ಗಾಯಿಸುವ ಪ್ರೋಟೋಕಾಲ್ ಆಗಿ IMAP ಅನ್ನು ಬಳಸಲಾಗುತ್ತದೆ.
 ವಿವಾದ 
 NSN ಇರಾನ್‌ಗೆ ಇಂಟರ್ಸೆಪ್ಟ್ ಸಾಮರ್ಥ್ಯವನ್ನು ಒದಗಿಸಿಕೊಟ್ಟಿದ್ದು. 
2008ರಲ್ಲಿ ಕೆಲವು ವರದಿಗಳ ಪ್ರಕಾರ Nokia ಮತ್ತು Siemens AGಗಳ ನಡುವಿನ ಜಂಟಿ ಯೋಜನೆಯಾದ Nokia Siemens Networks ಇರಾನ್ನ ಏಕಾಧಿಪತ್ಯ ಸರ್ಕಾರದ ಟೆಲಿಕಾಮ್ ಕಂಪೆನಿಗೆ ತಮ್ಮ ನಾಗರಿಕರ ಇಂಟರ್ನೆಟ್ ಸಂಪರ್ಕಗಳನ್ನು ಯಾವುದೇ ಅಡ್ಡಿಯಿಲ್ಲದೆ ಯಾವ ಮಟ್ಟದವರೆಗೆ ಬೇಕಾದರೂ ವಿಚ್ಛೇದಿಸಿ ಪಡೆದುಕೊಳ್ಳಬಹುದಾದಂತಹ ತಂತ್ರಜ್ಞಾನವನ್ನು ಒದಗಿಸಿಕೊಟ್ಟಿತು.  ವರದಿಗಳ ಪ್ರಕಾರ ಈ ತಂತ್ರಜ್ಞಾನವು ಡೀಪ್ ಪ್ಯಾಕೆಟ್ ಇನ್ಸ್‌ಪೆಕ್ಷನ್ ಅನ್ನು ಬಳಸಿಕೊಂಡು "ಇ-ಮೆಯಿಲ್‌ಗಳು ಮತ್ತು ಇಂಟರ್ನೆಟ್ ಫೋನ್ ಕರೆಗಳಿಂದ ಹಿಡಿದು Facebook ಮತ್ತು Twitterನಂತಹ ಸೋಶಿಯಲ್ ನೆಟ್ವರ್ಕಿಂಗ್ ತಾಣಗಳಲ್ಲಿರುವ ಚಿತ್ರಗಳು ಮತ್ತು ಸಂದೇಶಗಳನ್ನೂ ಕೂಡ ಓದುವುದು ಮಾತ್ರವಲ್ಲದೆ ಎಲ್ಲವನ್ನೂ ಬದಲಾಯಿಸಬಹುದಾಗಿತ್ತು ಕೂಡಾ".  ಈ ತಂತ್ರಜ್ಞಾನದಿಂದಾಗಿ "ಅಧಿಕಾರವುಳ್ಳವರು ಸಂಪರ್ಕವನ್ನು ತಡೆಹಿಡಿಯಬಹುದಾಗಿತ್ತು ಮಾತ್ರವಲ್ಲದೆ ಅದರ ಮೇಲೆ ಗಮನವಹಿಸಿ ವ್ಯಕ್ತಿಗಳ ಬಗ್ಗೆ ಮಾಹಿತಿ ಸಂಗ್ರಹವನ್ನು ಮಾಡಬಹುದಾಗಿತ್ತು ಮತ್ತು ಮಾಹಿತಿ ಹೋಗದಂತೆ ಮಾಡಲು ಅದನ್ನು ಬದಲಾಯಿಸುವ ಅವಕಾಶವನ್ನೂ ಒದಗಿಸಲಾಗಿತ್ತು," ಎಂದು ಅಲ್ಲಿನ ಪರಿಣಿತರು The Wall Street Journal ಗೆ ತಿಳಿಸಿದರು.  ಜೂನ್ 2009ರ ಚುನಾವಣೆಗಳ ನಂತರ ಇರಾನ್‌ನಲ್ಲಿ ನಡೆದ ಪ್ರತಿಭಟನೆಯ ವೇಳೆಗೆ ಇರಾನಿನ ಇಂಟರ್ನೆಟ್ ಆಕ್ಸೆಸ್ ವೇಗವು ಸಾಮಾನ್ಯವಾಗಿ ಇರಬೇಕಾದ್ದಕ್ಕಿಂತ ಹತ್ತುಪಟ್ಟು ಕಡಿಮೆಯಿದ್ದುದು ಕಂಡುಬಂದದ್ದರಿಂದ ತಜ್ಞರು ಇದು ಇಂಟರ್ಸೆಪ್ಷನ್ ತಂತ್ರಜ್ಞಾನದ ಬಳಕೆಯಿಂದ ಸಾಧ್ಯವಾಯಿತೆಂದು ಸಂದೇಹ ವ್ಯಕ್ತಪಡಿಸಿದರು. ಜಂಟಿ ಯೋಜನಾ ಕಂಪೆನಿಯಾಗಿದ್ದ Nokia Siemens Networks ತನ್ನ ಪ್ರೆಸ್ ಹೇಳಿಕೆಯಲ್ಲಿ ತಾನು ಇರಾನ್‌ಗೆ 'ಕಾನೂನುಬದ್ಧ ವಿಚ್ಛೇದನಾ ಸಾಮರ್ಥ್ಯ'ವನ್ನು "ಕೇವಲ ಪ್ರಾದೇಶಿಕ ದನಿ ಕರೆಗಳ ನಿರೀಕ್ಷಣೆ ಮಾಡಲು ಮಾತ್ರ" ನೀಡಿರುವುದಾಗಿ ಸಮರ್ಥಿಸಿಕೊಂಡಿತು.   "Nokia Siemens Networks ಇರಾನ್‌ಗೆ ಯಾವುದೇ ಡೀಪ್ ಪ್ಯಾಕೆಟ್ ಇನ್ಸ್‌ಪೆಕ್ಷನ್, ವೆಬ್ ಸೆನ್ಸಾರ್‌ಶಿಪ್ ಅಥವಾ or ಇಂಟರ್ನೆಟ್ ಫಿಲ್ಟರಿಂಗ್ ಸಾಮರ್ಥ್ಯವನ್ನು ಒದಗಿಸಿಲ್ಲ," ಎಂದು ಅದು ಹೇಳಿಕೆ ನೀಡಿತು.
ಜುಲೈ 2009ರಲ್ಲಿ Nokia ಇರಾನ್ನಲ್ಲಿ ತನ್ನ ಸಾಧನಗಳು ಮತ್ತು ಸೇವೆಗಳ ಬಹಿಷ್ಕಾರವನ್ನು ಎದುರಿಸಬೇಕಾಯಿತು.  ಈ ಬಹಿಷ್ಕಾರದಲ್ಲಿ ಪಾಲ್ಗೊಂಡ ಗ್ರಾಹಕರು ಚುನಾವಣಾನಂತರದ ಪ್ರತಿಭಟನಾ ಆಂದೋಲನದ ಬಗ್ಗೆ ಸಹಾನುಭೂತಿ ಹೊಂದಿದವರಾಗಿದ್ದು ಇಸ್ಲಾಮಿಕ್ ಆಳ್ವಿಕೆಯ ಜತೆ ಸಹಕರಿಸುತ್ತಿದ್ದುವೆನ್ನಲಾದ ಕಂಪೆನಿಗಳನ್ನು ಗುರಿಯಾಗಿಟ್ಟುಕೊಂಡಿದ್ದವರಾಗಿದ್ದರು. ಹ್ಯಾಂಡ್‌ಸೆಟ್‌ಗಳ ಬೇಡಿಕೆ ಇಳಿಮುಖವಾಯಿತು ಮತ್ತು ಬಳಕೆದಾರರು SMS ಸಂದೇಶಗಳನ್ನು ಬಳಸುವುದನ್ನು ನಿಲ್ಲಿಸತೊಡಗಿದರು.
 Lex Nokia 
2009ರಲ್ಲಿ Nokiaವು ಫಿನ್ಲಂಡ್ನಲ್ಲಿ ಕಂಪೆನಿಗಳು ತಮ್ಮ ಸಿಬ್ಬಂದಿಗಳೇನಾದರೂ ಮಾಹಿತಿಸೋರಿಕೆ ಮಾಡುತ್ತಿರುವ ಸಂಶಯ ಬಂದಲ್ಲಿ ಅವರ ಎಲೆಕ್ಟ್ರಾನಿಕ್ ಸಂಪರ್ಕಗಳ ಮಾಹಿತಿಯನ್ನು ಪಡೆಯುವ ಸೌಲಭ್ಯವನ್ನು ಕಲ್ಪಿಸುವ ಕಾನೂನು ಜಾರಿಗೆ ಬರಲು ಬಹಳ ಶ್ರಮವಹಿಸಿತು.  ಊಹಾಪೋಹಗಳಿಗೆ ವ್ಯತಿರಿಕ್ತವಾಗಿ, ಎಲೆಕ್ಟ್ರಾನಿಕ್ ಕಣ್ಗಾವಲಿನ ಬಗೆಗಿನ ಕಾನೂನುಗಳು ಬದಲಾಗದೇ ಹೋಗಿದ್ದಲ್ಲಿ ತನ್ನ ಕೇಂದ್ರಕಚೇರಿಯನ್ನು ಫಿನ್ಲಂಡ್‌ನಿಂದ ಬೇರೆಡೆಗೆ ವರ್ಗಾಯಿಸುವುದರ ಬಗ್ಗೆ ಯೋಚನೆ ಮಾಡುವುದರಲ್ಲಿತ್ತು ಎಂಬುದನ್ನು Nokia ಖಂಡಿತವಾಗಿ ಅಲ್ಲಗಳೆಯಿತು.  ಫಿನ್ನಿಶ್ ಮಾಧ್ಯಮವು ಈ ಕಾನೂನನ್ನು Lex Nokia  ಎಂಬ ಅಡ್ಡಹೆಸರಿನಿಂದ ಕರೆಯಿತು. ಈ ಹೆಸರನ್ನು ಕೆಲವರ್ಷಗಳ ಹಿಂದೆ ಜಾರಿಗೆ ಬಂದ (Lex Karpela  ಎಂಬ ಹೆಸರಿನ) ಫಿನ್ನಿಶ್ ಕಾಪಿರೈಟ್ ಕಾನೂನಿನಿಂದ ತೆಗೆದುಕೊಳ್ಳಲಾಗಿತ್ತು.  
 ಪರಿಸರದ ದಾಖಲೆ 
ಸೆಲ್‌ಫೋನುಗಳಂತಹ ಎಲೆಕ್ಟ್ರಾನಿಕ್ ಉತ್ಪನ್ನಗಳು ತಯಾರಿಕೆಯ ಸಮಯದಲ್ಲಿ ಮತ್ತು ಅವುಗಳ ಬಳಕೆಯ ಅವಧಿ ಮುಗಿದುಹೋಗಿ ಅವು ಎಲೆಕ್ಟ್ರಾನಿಕ್ ತ್ಯಾಜ್ಯಗಳಾದ ನಂತರವೂ ಪರಿಸರದ ಮೇಲೆ ಕೆಟ್ಟ ಪರಿಣಾಮ ಬೀರುತ್ತವೆ. ಪರಿಸರಸ್ನೇಹೀ ಸಂಸ್ಥೆಯಾದ Greenpeaceನ ಪ್ರಕಾರ Nokia ತನ್ನ ಉತ್ಪನ್ನಗಳಲ್ಲಿ ವಿಷಕಾರೀ ರಾಸಾಯನಿಕಗಳನ್ನು ಮಿತವಾಗಿ ಬಳಸುವುದರ ಮೂಲಕ ಒಳ್ಳೆಯ ಮಾದರಿಯನ್ನು ಹಾಕಿಕೊಟ್ಟಿದೆ,ಮರುಬಳಕೆಯನ್ನು ಪ್ರೋತ್ಸಾಹಿಸುತ್ತದೆ, ಹಾಗೂ ಎಲೆಕ್ಟ್ರಾನಿಕ್ಸ್‌ನ ಇನ್ನಿತರ ದೊಡ್ಡ ಉದ್ಯಮಗಳಿಗೆ ಹೋಲಿಸಿದರೆ ಋತುಮಾನ ಬದಲಾವಣೆಯ ಮೇಲೆ ಅತಿ ಕಡಿಮೆ ಪರಿಣಾಮವನ್ನುಂಟುಮಾಡಿದೆ. 13ನೇ Greenpeace Guide to Greener Electronicsನ ಪ್ರಕಾರ ನೋಕಿಯಾ 10ಕ್ಕೆ 7.5 ಅಂಕಗಳನ್ನು ಗಳಿಸುವುದರ ಮೂಲಕ ಹಿಂದಿನಂತೆಯೇ ಪ್ರಥಮ ಸ್ಥಾನವನ್ನುಳಿಸಿಕೊಂಡಿದೆ. ಗೈಡ್‌ನ 13ನೇ ಅವತರಣಿಕೆಯಲ್ಲಿ Nokia ತನ್ನ 84 ದೇಶಗಳಲ್ಲಿನ 5,000 ಸಂಗ್ರಹಸ್ಥಾನಗಳ ಮೂಲಕ  ನಿರ್ಜೀವಗೊಂಡ ಮೊಬೈಲ್ ಫೋನುಗಳನ್ನು ವಾಪಾಸು ಪಡೆಯುವ ಸಯಂಪ್ರಯತ್ನವಾದ ಟೇಕ್-ಬ್ಯಾಕ್ ಕಾರ್ಯಕ್ರಮಕ್ಕಾಗಿ ಅತ್ಯಧಿಕ ಅಂಕಗಳನ್ನು ಗಳಿಸಿತು ಎಂದು ತಿಳಿಸಲಾಗಿದೆ.  ತ್ಯಾಜ್ಯ ಉತ್ಪನ್ನಗಳನ್ನು ಏನು ಮಾಡಬೇಕೆಂಬುದರ ಬಗ್ಗೆ ಮಾಹಿತಿಯನ್ನು ಒದಗಿಸಿದ್ದಕ್ಕಾಗಿ ಕೂಡ ಅದು ಅತ್ಯುತ್ತಮ ಅಂಕಗಳನ್ನು ಗಳಿಸಿತು.  ಹೀಗಿದ್ದರೂ Nokia ನಡೆಸಿದ ಜಾಗತಿಕ ಗ್ರಾಹಕ ಸಮೀಕ್ಷೆಯೊಂದರ ಪ್ರಕಾರ Nokia ಫೋನುಗಳ ಮರುಬಳಕೆಯ ಪ್ರಮಾಣವು 2008ರಲ್ಲಿ ಕೇವಲ 3-5%ನಷ್ಟು ಮಾತ್ರ ಇದ್ದಿತು.  Nokiaವು ವಿಷಯುಕ್ತ ರಾಸಾಯನಿಕಗಳ ಬಳಕೆಯ ವಿಷಯಗಳಲ್ಲೂ ಕೂಡ ಒಳ್ಳೆಯ ಅಂಕಗಳನ್ನು ಗಳಿಸಿತು; 2005ರ ಕೊನೆಯ ವೇಳೆಗೆ ಅದು PVCಮುಕ್ತ ಮಾಡೆಲ್‍ಗಳನ್ನು ಬಿಡುಗಡೆ ಮಾಡಿತು, ಜನವರಿ 2007ರ ಹೊತ್ತಿಗೆ BFRsನ ಮಿಶ್ರಣಗಳಿಲ್ಲದ ಉತ್ಪನ್ನಗಳನ್ನು ಹೊರತಂದಿತು, ಮತ್ತು 2010ರ ಆರಂಭದ ವೇಳೆಗೆ ಬ್ರೋಮಿನ್‌ಯುಕ್ತ ಮತ್ತು ಕ್ಲೋರಿನ್‌ಯುಕ್ತ ಮಿಶ್ರಣಗಳುಳ್ಳ ಹಾಗೂ ಆಂಟಿಮನಿ ಟ್ರಯಾಕ್ಸೈಡ್ನಿಂದ ಮುಕ್ತವಾದಂತಹ ಹೊಸ ಉತ್ಪನ್ನಗಳನ್ನು ಮಾರುಕಟ್ಟೆಗೆ ತರುವ ಗುರಿಯನ್ನಿಟ್ಟುಕೊಂಡಿದೆ. Nokiaವು 2006ರಿಂದ ಆರಂಭಿಸಿ ಖಚಿತವಾದ  ಹೊರಸೂಸುವಿಕೆಗಳನ್ನು 2009ರಲ್ಲಿ 10%ರಷ್ಟು ಮತ್ತು 2010ರಲ್ಲಿ 18%ರಷ್ಟು ಕಡಿಮೆಮಾಡುವ ಗುರಿಗೆ ಬದ್ಧವಾಗಿರುವುದರಿಂದ ಮತ್ತೆ ಅತ್ಯಧಿಕ ಅಂಕಗಳನ್ನು ಗಳಿಸಿತು. ಉತ್ಪನ್ನದ ಚೈತನ್ಯ ದಕ್ಷತೆಯಲ್ಲೂ ಕೂಡ ನೋಕಿಯಾಗೆ ಉತ್ತಮ ಅಂಕಗಳು ದೊರಕಿದವು; ಏಕೆಂದರೆ ಒಂದನ್ನು ಮಾತ್ರ ಬಿಟ್ಟು ಉಳಿದೆಲ್ಲಾ ಮೊಬೈಲ್ ಫೋನ್ [[ಚಾರ್ಜರ್‌ಗಳು/0} EPAಯ Energy Star ಅವಶ್ಯಕತೆಗಳನ್ನು 30–90%ಗಳಷ್ಟು ಹೆಚ್ಚಾಗಿ ಮೀರಿದ್ದವು.|ಚಾರ್ಜರ್‌ಗಳು/0} EPAಯ Energy Star ಅವಶ್ಯಕತೆಗಳನ್ನು 30–90%ಗಳಷ್ಟು ಹೆಚ್ಚಾಗಿ ಮೀರಿದ್ದವು.]] Nokia ತನ್ನ ಎಲ್ಲಾ ಉತ್ಪನ್ನಗಳ ಜತೆಗೂ ಎಕೋ-ಡಿಕ್ಲರೇಶನ್‌ಗಳನ್ನು ಒದಗಿಸುತ್ತದೆ.
Nokia ಸದ್ಯಕ್ಕೆ ಪ್ಯಾಕೇಜಿಂಗ್‌ನಲ್ಲಿ ಮಾತ್ರ ಬಳಸಲ್ಪಡುತ್ತಿರುವ ಮರುಬಳಕೆಯ ಪ್ಲ್ಯಾಸ್ಟಿಕ್ ಅನ್ನು ತಮ್ಮ ಉತ್ಪನ್ನಗಳಲ್ಲಿ ಬಳಸಲು ಸಾಧ್ಯವಾಗುವುದೇ ಎಂದು ಸಕ್ರಿಯವಾಗಿ ಸಂಶೋಧನೆಗಳನ್ನು ನಡೆಸುತ್ತಿದೆ. ಭವಿಷ್ಯದಲ್ಲಿ ತಮ್ಮ ನೈಸರ್ಗಿಕ ಪರಿಣಾಮಗಳನ್ನು ಇನ್ನೂ ಕಡಿಮೆ ಮಾಡಲು Nokia ಫೆಬ್ರುವರಿ 2008ರಲ್ಲಿ Remade ಎಂಬ ನೂತನ ಫೋನ್ ಕಲ್ಪನೆಯನ್ನು ಹೊರತಂದಿತು.  ಈ ಫೋನ್ ಅನ್ನು ಬರೇ ಮರುಬಳಕೆಯ ವಸ್ತುಗಳಿಂದಲೇ ತಯಾರಿಸಲಾಗಿದೆ. ಫೋನಿನ ಹೊರಭಾಗವನ್ನು ಮರುಬಳಕೆಯ ಸಾಮಗ್ರಿಗಳಾದ ಅಲ್ಯುಮಿನಿಯಮ್ ಕ್ಯಾನ್‌ಗಳು, ಪ್ಲಾಸ್ಟಿಕ್ ಬಾಟಲುಗಳು ಮತ್ತು ಉಪಯೋಗವಾದ ಕಾರ್ ಟಯರುಗಳನ್ನು ಬಳಸಿ ತಯಾರಿಸಲಾಗಿದೆ.  ಸ್ಕ್ರೀನ್ ಅನ್ನು ಮರುಬಳಕೆಯ ಗಾಜನ್ನು ಉಪಯೋಗಿಸಿ ತಯಾರಿಸಲಾಗಿದ್ದು, ಹಿಡಿಕೆಗಳಿಗಾಗಿ ರಬ್ಬರ್ ಟೈರುಗಳನ್ನು ಬಳಸಲಾಗಿದೆ.  ಫೋನಿನ ಒಳಭಾಗವನ್ನು ಸಂಪೂರ್ಣವಾಗಿ ವಾಪಾಸು ಪಡೆದ ಫೋನುಗಳ ಭಾಗಗಳಿಂದ ತಯಾರಿಸಲಾಗಿದ್ದು ಇದರಲ್ಲಿರುವ ಬ್ಯಾಕ್‌ಲೈಟನ್ನು ಅವಶ್ಯಕತೆಯಿರುವಷ್ತೇ ಬೆಳಗುವಂತೆ ಅಳವಡಿಸಲಾಗಿರುವುದರಿಂದ ಬ್ಯಾಟರಿಯ ಚೈತನ್ಯವು ಹೆಚ್ಚುಕಾಲ ಉಳಿದುಕೊಂಡು ಮತ್ತೆ ಮತ್ತೆ ರೀಚಾರ್ಜ್ ಮಾಡುವುದು ಕಡಿಮೆಯಾಗುತ್ತದೆ.
 ವಿಶ್ವವಿದ್ಯಾನಿಲಯಗಳೊಡನೆ ಸಂಶೋಧನೆಗಳಿಗಾಗಿ ಸಹಕಾರ 
Nokiaವು ಮುಕ್ತ ಸಂಶೋಧನೆಯ ಬಗ್ಗೆ ಸಕ್ರಿಯ ಆಸಕ್ತಿಯನ್ನು ಹೊಂದಿದ್ದು ಇದರಲ್ಲಿ ಪ್ರಮುಖ ವಿಶ್ವವಿದ್ಯಾನಿಲಯಗಳು ಮತ್ತು ಸಂಸ್ಥೆಗಳೊಂದಿಗೆ ಸಂಪನ್ಮೂಲಗಳನ್ನು ಮತ್ತು ಕಲ್ಪನೆಗಳನ್ನು ಹಂಚಿಕೊಳ್ಳುವುದರ ಮೂಲಕ ವಿಶೇಷ ಸಂಶೋಧನಾ ಸಹಕಾರವನ್ನು ಕಲ್ಪಿಸುವುದು ಇದರ ಗುರಿಯಾಗಿದೆ.   ಈಗಿನ ಸಹಕಾರೀ ಸಂಸ್ಥೆಗಳು ಈ ಕೆಳಗಿನಂತಿವೆ:
 École Polytechnique Fédérale de Lausanne, ಸ್ವಿಜರ್ಲ್ಯಾಂಡ್
 ETH Zurich, ಸ್ವಿಜರ್ಲ್ಯಾಂಡ್
 Helsinki University of Technology,ಫಿನ್ಲಂಡ್
 Massachusetts Institute of Technology, ಯುನೈಟೆಡ್ ಸ್ಟೇಟ್ಸ್
 Stanford University, ಯುನೈಟೆಡ್ ಸ್ಟೇಟ್ಸ್
 Tampere University of Technology, ಫಿನ್ಲಂಡ್
 Tsinghua University, ಚೀನಾ
 University of California, Berkeley, ಯುನೈಟೆಡ್ ಸ್ಟೇಟ್ಸ್
 University of Cambridge, ಯುನೈಟೆಡ್ ಕಿಂಗ್ಡಮ್
 University of Southern California, ಯುನೈಟೆಡ್ ಸ್ಟೇಟ್ಸ್
 ಇದನ್ನೂ ಗಮನಿಸಿ 
ಪಟ್ಟಿಗಳು
 Nokia ಉತ್ಪನ್ನಗಳ ಪಟ್ಟಿ
  Nokia ಸ್ವಾಧೀನಗೊಳಿಸಿಕೊಂಡ ಉದ್ಯಮಗಳ ಬಗೆಗಿನ ಪಟ್ಟಿ
ಸಾಮಾನ್ಯ
 Symbian – ಮೊಬೈಲ್ ಸಾಧನಗಳಿಗಾಗಿ ಇರುವ ಒಂದು ಮುಕ್ತ ಮೂಲದ ಆಪರೇಟಿಂಗ್ ಸಿಸ್ಟಮ್.
 Gnokii −  ಮೊಬೈಲ್ ಫೋನುಗಳ ಜತೆಗೆ ಸಂಪರ್ಕ ಸಾಧಿಸಲೆಂದು ರೂಪಿಸಲಾಗಿರುವ ಪ್ರೋಗ್ರಾಮ್‌ಗಳ ಗುಂಪು.
 Maemo − ಸಾಫ್ಟ್‌ವೇರ್ ಮತ್ತು ಅಭಿವೃದ್ಧಿ ವೇದಿಕೆ ಹಾಗೂ ಒಂದು ಆಪರೇಟಿಂಗ್ ಸಿಸ್ಟಮ್ ಕೂಡಾ. 
 Nokia Beta Labs − Nokiaದ ಬೀಟಾ ಅನ್ವಯಗಳು.
 Nokia Ovi Suite – ಬಳಕೆದಾರನು ಅನುಕ್ರಮಣಿಕೆಯನ್ನು ತನ್ನ Nokia ಸಾಧನದೊಂದಿಗೆ ಮೇಳಯಿಸಲು ಅವಕಾಶ ಮಾಡಿಕೊಡುತ್ತದೆ, ಟೆಕ್ಸ್ಟ್ ಸಂದೇಶಗಳನ್ನು ತರಿಸುವುದು ಮತ್ತು ಕಳುಹಿಸುವುದು, ಸಾಧನದಿಂದ ಬ್ಯಾಕಪ್ ತೆಗೆದುಕೊಳ್ಳುವುದು, ನಕ್ಷೆ ಫೈಲುಗಳನ್ನು ಸಾಧನಗಳನ್ನಾಗಿ ಮಾರ್ಪಡಿಸುವುದು ಮತ್ತು ಸಾಧನದ ಸಾಫ್ಟ್‌ವೇರ್ ಅನ್ನು ಅಪ್‌ಡೇಟ್ ಮಾಡುವುದೇ ಮೊದಲಾದ ಕಾರ್ಯಗಳನ್ನು ನಿರ್ವಹಿಸುತ್ತದೆ. 
 Nokia PC Suite − ಒಂದು ಸಾಫ್ಟ್‌ವೇರ್ ಪ್ಯಾಕೇಜ್
 Nokia Software Updater − ಮೊಬೈಲ್ ಸಾಧನದ ಫರ್ಮ್‌ವೇರ್ ಅನ್ನು ಅಪ್‍ಡೇಟ್ ಮಾಡುತ್ತದೆ. 
 Forum Nokia − ಸಮುದಾಯ ಅಭಿವರ್ಧಕ ಮತ್ತು ಬೆಂಬಲ ಪ್ರೋಗ್ರಾಮ್.
 Nokia head office − Nokiaನ ಪ್ರಧಾನ ಕಛೇರಿ.
 Nokia, Finland − ಒಂದು ಫಿನ್ನಿಶ್ ಪಟ್ಟಣ.
 Nokian Tyres − 1988ರಲ್ಲಿ Nokia Corporationನಿಂದ ಬೇರಾದ ಒಂದು ಫಿನ್ನಿಶ್ ಟೈರ್ ತಯಾರಕ ಕಂಪೆನಿ.
 Nokian Footwear − 1990ರಲ್ಲಿ Nokia Corporationನಿಂದ ಬೇರಾದ ಒಂದು ಫಿನ್ನಿಶ್ ಬೂಟ್ಸ್ ತಯಾರಕ ಕಂಪೆನಿ.

 ಆಕರಗಳು 

 ಹೆಚ್ಚಿನ ಓದಿಗೆ 

 ಬಾಹ್ಯ ಕೊಂಡಿಗಳು 

 Official Nokia portal (with complete list of regional websites)
 Nokia Corporation Company Profile at Yahoo!
 Nokia Siemens Networks 
 Official Forum Nokia for developers 
 Official Russian Forum Nokia 
 Nokia Interactive Advertising 

ವರ್ಗ:Espooನಲ್ಲಿರುವ ಕಂಪನಿಗಳು
ವರ್ಗ:1972ರಲ್ಲಿ ಸ್ಥಾಪಿತವಾದ ಕಂಪೆನಿಗಳು
ವರ್ಗ:ಲಂಡನ್ ಸ್ಟಾಕ್ ಎಕ್ಸ್‌ಛೇಂಜಿನಲ್ಲಿ ಈ ಹಿಂದೆ ಪಟ್ಟಿಮಾಡಲಾಗಿದ್ದ ಕಂಪೆನಿಗಳು.
ವರ್ಗ:ಹೆಲ್ಸಿಂಕಿ ಸ್ಟಾಕ್ ಎಕ್ಸ್‌ಛೇಂಜಿನಲ್ಲಿ ಪಟ್ಟಿಮಾಡಲಾಗಿರುವ ಕಂಪೆನಿಗಳು.
ವರ್ಗ:ಪ್ರದರ್ಶನ ತಂತ್ರಜ್ಞಾನ ಕಂಪೆನಿಗಳು
ವರ್ಗ:ಫಿನ್‌ಲಂಡಿನ ಎಲೆಕ್ಟ್ರಾನಿಕ್ಸ್ ಕಂಪೆನಿಗಳು
ವರ್ಗ:ಫಿನ್ನಿಶ್ ಬ್ರ್ಯಾಂಡ್‌ಗಳು
ವರ್ಗ:ಮೊಬೈಲ್ ಫೋನ್ ತಯಾರಕರು
ವರ್ಗ:ನೋಕಿಯಾ
ವರ್ಗ:ದೂರಸಂಪರ್ಕ ಸಲಕರಣೆಗಳ ಮಾರಾಟಗಾರರು
ವರ್ಗ:ಉದ್ಯಮ